Back REPORTAŽE PRISUSTVOVALI SMO Otvorena XIV Međunarodna konferencija o kulturnom turizmu\nutorak, 29 oktobar 2013 08:52\nNa svečanom otvaranju ovog skupa, prof. dr Snežana Besermenji, šef katedre za turizam na PMF-u i član organizacionog i naučnog komiteta Svetske asocijacije za kulturni turizam, objasnila je da Svetske asocijacija za kulturni turizam osnovana 2000. godine, a da je Univerzitet u Novm Sadu njen član od 2008. godine. Prof. dr Snežana Besermenji\nsmatra da Srbija ima izuzetne potencijale za razvoj kulturnog turizma jer ima sadržajnu istoriju, a kao posledica toga i veoma bogato kulturno nasleđe, ali i pored toga, kulturni turizam u Srbiji nije dovoljno zastupljen.\n-Mi se moramo ozbiljno pozabaviti ovim turističkim proizvodom jer Svetska turistička organizacija planira da u narednih pet godina to bude jedan od najznačajnijih turističkih proizvoda na svetskom nivou.\nPo njenim rečima naše turistčke agencije još uvek nemaju doviljno razvijen receptivni turizam, a da bi se to aktiviralo potrebna je obuka i onih koji rade u turizmu i lokalnog stanovništva i jedna primerena marketinška aktivnost. Predsednik Svetske asocijacije za kulturni turizam - prof. dr Sung-Chae, Jung (Jong Či)\nje izjavio da je kulturni turizam jedan od velikih i značajnih svetskih potencijala. Sve zemlje imaju svoju specifičnu kulturu i s tim u vezi i turistička područja, pa tako i Srbija svoju specifičnu kulturu mora razvijati u smeru specifičnog kulturnog turizma. Na pitanje šta bi trebalo učiniti da Srbija bude zanimljivija za kineske turiste, prof. Jung je odgovorio:\n-Ovo je moja prva poseta vašoj zemlji i ja u ovom trenutku ne znam mnogo o njoj. Ali ono što je važno to je da naše dve zemlje imaju različite kulture, tako da će naša Asocijacija odigrati značajnu ulogu u povezivanju naše dve države.\nProf. dr Pavle Sekeruš, prorektor za nauku i međunarodnu saradnju Univerziteta u Novom Sadu je konstatovao da je ovo izuzetno značajna konferencija jer je turizam oblik ekonomije bez granica.\n-Posledice koje turizam ima na čitavo društvo i ekonomiju su ogromne. Pronaći novi način kako da zemlja i region koji nemaju nekakave bombastične trurističke prednosti, kao što su more, značajni arheološki nalazi, velike muzeje, privuku turiste da dođu upravo ovde. Ova konferencija će dati neke od odgovora koji su to načini da privuče ova vrsta turista. A na pitanje, koliko je specifičnost Vojvodine bitna u razvoju te priče prof. Sekeruš je odgovorio:\n-Turisti su u potrazi za specifičnostima „skratili“ distance između zemlja. To u pokret stavlja jednu veliku grupu ljudi koji imaj novac i koji su spremni da ga potroše na nešto što im se čini zanimljivim. Mi moramo da nađemo odgovarajuću ponudu da te ljude privučemo da se zaustave kod nas i da tu potroše novac.\nProf. Sekeruš je takođe naglasio da je Vojvodina specifična u odnosu na ostatak Srbije, ali je slična sa delovima centralne Evrope, Mađarskom, Slovačkom, tako da specifičnost Vojvodine treba pažljivo izgraditi.\nPotom je zamenik pokrajinskog sekretara za nauku, tehniološki razvoj i visoko obrazovanje AP Vojvodine prof. dr Goran Stojanović u razgovoru sa predstavnicima medija istakao da Sekretarijat za nauku i tehnološki razvoj uvek prepoznaje ovakve događaje, gde se okupljaju vrhunski naučnici i da finansijski podržava i ovakve skupove, ali i naučnike, profesore i asistente sa svih fakulteta Univerziteta u Novom Sadu, da svoje radove predstave na vodećim svetskim skupovima.\n-Prisustvo danas najvažnijih činilaca u ovoj oblasti u Novom Sadu i Vojvodini je veoma značajno za dalji razvoj nauke, ali i turističke prakse, u ovom produčju u kojem imamo šta da ponudimo. Nadam se da će na konferenciji biti konsturkivnih rasprava i da će diskusija dovesti do novih starategija i poboljšati sliku o Vojvodini i njenom turističkom i naučnom potencijalu - izjavio je dr Goran Stojanović.\nProf. dr Neda Mimica-Dukić, dekan Prirodno-matematičkog fakulteta u Novom Sadu podsetila je da je ovo druga velika međunarodna konferencija, u roku od mesec dana, koja je vezana za oblast turizma u organizaciji Departmana za geografiju, turizam i hotelijerstvo Prirodno matematičkog fakulteta Univerziteta u Novom Sadu.\n-Prirodno matematički fakultet obično asocira na izučavanje isključivo fundamentalnih prirodnih nauka, međutim, on daleko prevazilazi te okvire, a upravo oblast održivog razvoja turizma, turizam u svetlu svetskih kretanja i tendencija pokazuje koliko razvoj ovih istraživanja na PMF-u bi trebao da budu bitni ne samo za razvoj Pokrajine Vojvodine nego i Srbije. Prof. dr Neda Mimica-Dukić je takođe dodala da je značaj Konferencije ne samo zbog broja učesnika, koje je ona okupila već zbog njene suštine, a to je promocija, očuvanje i poštovanje kulturnih, religijskih razlika i identiteta među narodima.\n-Ja se nadam da će i radovi koji budu saopšteni na ovoj konferenciji još više učvrstiti prijateljstva među različitim nacijama jer jedino tako možemo da idemo napred, da čuvamo najveću vrednost naše civilizacije a to je mir - zaključila je dr Neda Mimica-Dukić.\nPokrajinski sekretar za privredu, zapošljavanje i ravnopravnost polova Miroslav Vasin je rekao da će, s obzirom na pozitivne trendove u turizmu u Vojvodini u poslednjih godinu dana, ova konferencija biti dragocena jer ćemo imati prilike da prezentujemo ponudu Vojvodine iz oblasti kulturnog turizma koja je bogata, ali i privilegiju da čujemo iskustva drugih zemlja. Na konferenciji će biti zastupljen rad po sekcijama koje će obuhvatiti sve postojeće oblike kulturnog turizma, od obrazovnog i edukativnog, do vinskog, religijskog ili turizma posebnih interesa. Postojanje kulturnog turizma u našem regionu doprinelo bi bržem razvoju identiteta i imidža Srbije kao turističke destinacije.


Kod starije dece od 12 do 13 godina i odraslih osoba operacija klempavih ušiju može da se vrši pod uslovima lokalne anestezije.\nU pitanju je lokalna lidokainska anestezija nakon čije primene bolnost ne postoji i pacijent je sve vreme svestan tokom operacije i može da komunicira sa hirurgom.\nOvo je veoma važno zato što je praksa da se nakon operacije jednog uha pacijentu pokažu rezultati u ogledalu na taj način njihova nestrpljivost se umanjuje i pacijent je svestan rezultata koja može da očekuje i ne mora da čeka prvo previjsnje nakon dva dana da vidi rezultate operacije.\nKao što smo napomenuli, bol tokom intervencije Apsolutno ne postoji i dodavanjem ksilokaina ovot traje i po nekoliko sati nakon intervencije.\nNakon operacije klempavih ušiju pacijentima su ušne školjke zamotane sa nekoliko gaza i oko glave najčešće se stavlja tanak elastični zavoj.\nIza ušnih školjki nalaze se veoma tanki resorptivni konci odnosno konci koji se sami otapaju tako da skidanje konaca najčešće nije ni potrebno.\nRemodelacija ušne školjke - prilikom operacije koriste se neresorptivni konci odnosno konci koji se ne otapaju tako da mogućnost recidiva odnosno ponovnog javljanja kod ovoga ne postoji i svedeno je na minimum.\nKada istekne delovanje lokalne anestezije nakon nekoliko sati može postojati blag bol koji je najbolje kupirati, odnosno lečiti ordiniranjem brufen, ili febriceta na svakih 8 sati, ali ovo najčešće nije ni neophodno jer je bol veoma bla i gotovo neprimetan.\nPacijenti treba da budu umotani zavojem i pomenutim gazama u trajanju od bar 7 dana kako bi se omogućilo adekvatno zarastanje rana i adekvatno modeliranje ušne školjke.\nSpavanje se savetuje isključivo na leđima a veoma retko mogu da se koriste i specijalno modifikovani jastuci.\nUkoliko konci na koži ne ispadnu nakon deset dana, oni mogu da se uklone i ova procedura apsolutno ne boli, jer kao što smo napomenuli u pitanju su veoma tanki konci.\nNakon sedam do deset dana pacijent potpuno normalno može da funkcioniše, a ožiljak iza ušne školjke je neprimetan.\nEto, nadam se da sam vam makar malo objasnio neke stvari vezano za oporavak nakon operacije klempavih ušiju.\nUkoliko i Vi imate pitanje vezano za operaciju, za operativne tehnike, za davanje anestezije, za eventualne ciene i preporuke druge vrste, budite slobodni i kontaktirajte me u bilo koje doba na brojeve telefona koje možete da vidite na slici ispod.\nMoje ime je Dragan Stojićević i ja sam specijalista hirurgije sa ogromnim iskustvom naročito u oblasti rekonstruktivne hirurgije sa naglaskom na rekonstrukciju ušne školjke.\nSvaki savet koji vam budem dao, naravno je potpuno besplatan a možete da zakažete i pregled ukoliko imate neka konkretnija pitanja i ovi pregledi se takođe ne naplaćuju.


Protector Security System\nPreduzeće „ Protector Security System“je osnovano 1989. godine na inicijativu tadašnje respektabilne države, kao podsistema u sistemu javne i državne bezbednosti radi eliminisanja ili smanjenja organizovanog kriminala kao i ostalih oblika istog.\nDa ne bi bila na budžetu, odlučeno je da se finansira od poslova fizičko-tehničkog obezbedjenja lica i objekata, transporta novca i dragocenosti, pa je kao takva, ujedno i najstarija firma za obezbeđenje na prostorima ex Jugoslavije i sa najvećim profesionalnim iskustvom.\nUjedno je i jedina firma na prostorima ex Jugoslavije koja je obezbeđivala strane delegacije kako u našoj zemlji tako i u inostranstvu.\nZa 20. godina postojanja „ Protector Security System“ je postigao veoma zapažene rezultate naročito u visokorizičnim poslovima kao što su Transport novca i dragocenosti i Promptni poslovi.\nJedina smo firma u Evropi koja,pored nemačkog državnog transporta novca,nije nikada opljačkana.\nJedina smo firma koja obavlja Promptne poslove za kojima se javlja potreba prilikom sukoba interesa izmedju pravnih ili pravnih i fizičkih lica,grupa ili grupacija a uglavnom usled neregularnog prisvajanja tudjih dobara i ugrožavanja tudjih života.\nVisoki poslovni rezultati se isključivo postižu zahvaljujući ljudima koji čine\n„ Protector Security System“ a u čijem sastavu rukovodećeg kadra su svetski priznati ljudi iz oblasti različitih oblika bezbednosti, koji aktivno učestvuju u edukaciji istih i sličnih preduzeća širom Evrope i Afrike, a pomoć od naših stručnjaka je tražio i Japan.\nStručnu ekipu „Protector Security System“-a predvodi jedan od najpoznatijih svetskih stručnjaka iz oblasti bezbednosti, Dr.Dušan Dunđer, naš Specijalni savetnik za bezbednost,koji je aktivan u preduzeću od osnivanja. Njegovo znanje i iskustvo primenjujemo u iznalaženju najboljih rešenja prilikom davanja usluga klijentima.Dr Dušan Dunđer je uzeo i aktivno učešće u postavljanju pravnih regulativa privatne bezbednosti kod nas, izradivši Predlog zakona privatne bezbednosti,usvojen od strane Prve privatne asocijacije civilne bezbednosti (PPACB), koji možete pogledati na ovom sajtu.\nPreduzeće „ Protector Security System“ usko sarađuje sa svim bezbednosnim strukturama u zemlji i inostranstvu i aktivno učestvuje u preventivi protiv svih oblika kriminala.\nPreduzeće „ Protector Security System“ je jedina firma na prostorima bivše Jugoslavije koja prilikom ugovaranja poslova sa klijentima zahteva da se sprovedu minimalne bezbednosne norme kao uslov za zaključivanje posla.\nTime preduzeće „ Protector Security System“ izražava jasan stav - kvalitet u korist klijenta a ne kvantitet na štetu istog.\nDa bi ovaj sajt bio prikazan kako treba potrebno je instalirati Adobe Flash Player koji možete skinuti na sledećem linku


Iavor Rangelov i Jovan Nicić, Fond za humanitarno pravo\nBeograd, 23. februar 2004.\nDoktrina komandne odgovornosti ustanovljena je IV i X Haškom konvencijom iz 1907. godine a prvi put je primenjena nakon I svetskog rata od strane Vrhovnog suda Nemačke na suđenju Emilu Mileru (Emil Muller) u Lajpcigu. Miler je pred ovim sudom osuđen zato što nije sprečio izvršenje zločina, niti kaznio podređene koji su zločine počinili. Komandna odgovornost predstavlja oblik individualne krivične odgovornosti koja nastaje nečinjenjem: nadređeni je odgovoran za zločine koje su počinili njegovi potčinjeni, ako je propustio da ih spreči ili da ih kazni (za razliku od zločina koje je naredio). Po završetku II svetskog rata, doktrina komandne odgovornosti je primenjivana pred međunarodnim vojnim sudovima i razvijana kroz međunarodnu i domaću jurisprudenciju, između ostalog u slučajevima: Visoka vlast (the High Command), Jamašita (Yamashita), Taoci (Hostages) i Abbaye Ardenne, kao i u slučaju Medina (Medina) koji se odnosi na ratne zločine u Vijetnamu.\nKao deo međunarodnog običajnog prava, doktrina komandne odgovornosti je 1977. godine kodifikovana Dopunskim protokolom I uz Ženevske konvencije, koji se odnosi na međunarodne oružane sukobe. Status doktrine komandne odgovornosti kao dela običajnog prava je potvrđen eksplicitnim navođenjem elemenata komandne odgovornosti u Statutu Međunarodnog krivičnog tribunala za bivšu Jugoslaviju (MKTJ), član 7(3), Statutu Međunarodnog krivičnog tribunala za Ruandu (MKTR), član 6(3) kao i u Rimskom Statutu Međunarodnog krivičnog suda (MKS), član 28. Međunarodno pravo priznaje načelo komandne odgovornosti i u međunarodnom i u unutrašnjem oružanom sukobu. Tako Statut Međunarodnog krivičnog suda za Ruandu eksplicitno predviđa komandnu odgovornost, uključujući teška kršenja zajedničkog člana 3. Ženevskih konvencija, u kontekstu sukoba u Ruandi, što po definiciji predstavlja usvajanje odgovornosti nadređenog u unutrašnjem oružanom sukobu.\nMeđunarodni krivični sud za bivšu Jugoslaviju je u slučaju Čelebići ustanovio tri uslova za postojanje komandne odgovornosti, koji su potvrđeni u kasnijoj jurisprudenciji.\nda je postojao odnos nadređeni – podređeni\nda je nadređeni znao ili imao razloga da zna da će se počiniti krivično delo, ili da je krivično delo počinjeno; i\nda je nadređeni propustio da preduzme razumne mere da spreči izvršenje krivičnog dela ili da kazni počinioca.\nU tom smislu, po međunarodnom pravu komandna odgovornost predstavlja oblik saučesništva sa saznanjem nadređenog o krivičnom delu.\nI Odnos nadređeni-podređeni\nU zavisnosti od porekla komandne strukture (ili izvora vlasti), ovaj zahtev može biti ispunjen na dva različita načina: de iure,ako je izvor vlasti država, i de facto, ako je izvor vlasti paravojna struktura.\na) De iure vlast – može biti i vojna i civilna državna organizacija, kao što je MKTR utvrdio u slučaju Akayesu.\nPrihvaćeno je da ono što je bitno u ovom kontekstu nije položaj kao takav, već subordinacija. U cilju utvrđivanja hijerarhije postoje četiri strukture de iure komandne odgovornosti:\nPolitička vlast: šefovi država, visoki vladini zvaničnici, monarsi\nStrateška vlast: ratni kabinet, glavna komanda\nOperativna vlast: - vojna vlast; u slučaju Yamashita je ustanovljeno da u smislu doktrine komandne odgovornosti operativna komandna odgovornost ne može biti preneta - komandanti moraju u potpunosti iskoristiti svoju vlast da spreče ratne zločine, propuštanje nadgledanja podređenih ili neodređena naređenja komandanta ne oslobađaju odgovornosti\nTaktička vlast: direktna vlast nad trupama na terenu\nPostoje dva posebna slučaja u kojima su de iure nadređeni bili odgovorni po međunarodnom pravu:\nKomandanti logora: MKTJ je u slučaju Aleksovski utvrdio da su komandanti logora odgovorni za položaj svih zatvorenika, a da subordinacija u ovom slučaju nije bitna.\nIzvršni komandanti: vrhovna vlast na okupiranoj teritoriji – subordinacija je ponovo nebitna, a njihova odgovornost postoji za blagostanje stanovništva teritorije koja je pod njihovom kontrolom, kao što je utvrđeno u slučajevima High Command i Hostages nakon II svetskog rata.\nb) De facto vlast – međunarodno pravo je zainteresovano za efektivnu kontrolu kao suprotnu formalnom činu ili statusu; dokazivanje de facto kontrole zahteva potvrdu odnosa nadređeni – podređeni, i.e. lanac komandovanja (izuzeci: izvršni komandanti i komandanti logora)\nPostoje tri indicije de facto vlasti:\nOvlašćenje za izdavanja naređenja\nMoć uticaja: kao izvor vlasti uticaj je priznat nakon II svetskog rata pred američkim Vojnim sudom u slučaju Ministries\nDokazi izvedeni iz raspodele zadataka: MKTJ je u slučaju Nikolić ustanovio test statusa nadređenosti koji je izveden iz analize raspodele zadataka u okviru jedinice. To se primenjuje na operativne komandante i na komandante logora\nII Primenjivi standardi saznanja\na) Aktivno saznanje - teško ga je dokazati; u slučaju Čelebići MKSJ je utvrdio da aktivno saznanje može biti ustanovljeno i direktnim i indirektnim dokazima\nb) Standard “Imao razloga da zna” – član 7(3) Statuta MKTJ-a predviđa da odsustvo saznanja ne može biti odbrana kada optuženi nije preduzeo razumne korake da stekne to saznanje.\nJurisprudencija MKTJ-a i Statut MKS-a su usavršili standard “imao razloga da zna”:\nSlučaj Čelebići: u cilju da se zadovolji standard “imao je razloga da zna”, komandant je trebalo da ima barem informaciju koja ga stavlja na oprez.\nSlučaj Blaškić: ignorisanje ne može biti odbrana kada je odsustvo saznanja rezultat nemara u izvršavanju dužnosti.\nStatut MKS-a: član 28(1) predviđa da je standard “imao je razloga da zna” rezervisan za vojne komandante, ali član 28(2) predviđa da za civilne nadređene sud mora utvrditi da su oni “znali ili svesno zanemarili informaciju koja jasno ukazuje” da su zločini počinjeni ili su mogli da budu počinjeni. Ova odredba je u suprotnosti sa odlukom u slučaju Čelebići i bila je kritikovana od strane pravnih stručnjaka kao regresivna u razvitku međunarodnog krivičnog prava.\nIII Obaveza sprečavanja ili kažnjavanja\nObaveza sprečavanja izvršenja krivičnih dela ili kažnjavanja počinioca nakon njihovog izvršenja je ustanovljenja u svim značajnim izvorima međunarodnog krivičnog prava: Dopunskom protokolu I i statutima MKTJ-a, MKTR-a i MKS-a.\na) Obaveza sprečavanja – u slučaju Akayesu, MKTR je ocenio da je irelevantno da li je komandant mogao da spreči zločine ili ne, ukoliko to nije ni pokušao.\nb) Obaveza kažnjavanja – nakon što je krivično delo počinjeno, komandant ima obavezu da kazni počinioca (počinioce).\nMKTJ je u slučaju Blaškić definisao obavezu sprečavanja ili kažnjavanja, ocenjujući da ovaj standard ne predviđa da komandant ima dva alternativne mogućnosti: kada je nadređeni znao ili imao razloga da zna da se krivična dela vrše, a nije sprečio njihovo izvršenje, on ne može samo kazniti počinioce i time izbeći krivičnu odgovornost.\nKomentar: Komandna odgovornost u domaćem zakonodavstvu (Srbija i Crna Gora)\nKomandna odgovornost nije direktno kodifikovana u krivičnom zakonodavstvu Srbije i Crne Gore. Iako je SFRJ ratifikovala Dopunski protokol I, na osnovu čega su i Srbija i Crna Gora postale strane ugovornice, domaći sudovi se uzdržavaju od primene odredbi o komandnoj odgovornosti. Direktna primena međunarodnog ugovornog prava je problematična u domaćim krivičnim postupcima, jer Ustav zahteva da krivična dela i primenjive kazne moraju biti predviđeni u domaćem zakonodavstvu.\nPošto je državna zajednica Srbija i Crna Gora ratifikovala Statut MKS, vlasti imaju obavezu da izvrše implementaciju odredbi Statuta u domaće zakonodavstvo, uključujući i član 28, koji se odnosi na komandnu odgovornost. Tako budući zakon Srbije i Crne Gore kojim će biti implementirane odredbe Statuta MKS može direktno iz Rimskog Statuta preuzeti odredbe o komandnoj odgovornosti ili ih usavršiti.\nMeđutim, pravni problem nastaje u pogledu primenjivosti bilo kog budućeg akta kojim se kodifikuje komandna odgovornost na ratne zločine koji su počinjeni pre njegovog usvajanja. Valja naglasiti da bi čak i u situaciji da se sada kodifikuje, primena komandne odgovornosti na bilo kom suđenju za ratne zločine koji su počinjeni u bivšoj Jugoslaviji, predstavljala kršenje ustavnog načela ex post facto. Po ovom shvatanju, komandna odgovornost ne može retroaktivno biti primenjena na sadašnjim i budućim suđenjima za ratne zločine u Srbiji i Crnoj Gori.\nBez obzira na to, postoje argumenti koji podržavaju suprotnu tezu: domaći sudovi se mogu pozivati na komandnu odgovornost, ako je ona sastavni deo domaćeg zakonodavstva. U ovom slučaju bi trebalo skrenuti pažnju na tri stvari:\nNa početku oružanih sukoba u bivšoj Jugoslaviji komandna odgovornost kao doktrina postojala je na osnovu\na) obaveze koju je SRJ preuzela ratifikacijom Dopunskog protokola I;\nb) Ustava SRJ iz 1992. godine, koji u članu 16 predviđa da ratifikovani međunarodni ugovori predstavljaju integralni deo unutrašnjeg prava, i da čak imaju primat u odnosu na savezne i republičke zakone (inter alia, Dopunski protokol I); i\nc) domaćih odredbi koje eksplicitno utvrđuju komandnu odgovornost u vojsci- član 21 Uputstva o primeni pravila međunarodnog ratnog prava u oružanim snagama SFRJ, koje je usvojeno 1988. godine i koje implementira odredbe Ženevskih konvencija i Dopunskih protokola o komandnoj odgovornosti.\nNa osnovu gore pomenutog, može se utvrditi da je doktrina komandne odgovornosti bila deo domaćeg prava. Problem primene komandne odgovornosti od strane domaćih sudova predstavlja odredba člana 27 Ustava SRJ koja predviđa da ‘’krivična dela i krivične sankcije moraju biti određene isključivo zakonom’’. Za pitanje komandne odgovornosti, relevantna je i odredba člana 30 Krivičnog zakona SRJ, kojom je nečinjenje definisano kao način izvršenja krivičnih dela, a koja se odnosi i na zločine protiv čovečnosti i međunarodnog prava iz Glave 16 KZSRJ. Kao što je gore navedeno, komandna odgovornost predstavlja poseban oblik odgovornosti komandanata za krivična dela njihovih podređenih koja nastaje usled nečinjenja. (pogledati deo III). Tako se domaći sudovi mogu pozivati na član 30 u vezi sa relevantnim odredbama Glave 16 KZSRJ, definišući posebna krivična dela u cilju uspostavljanja osnove za komandnu odgovornost optuženih. Pored odrebe člana 30 KZSRJ o nečinjenju, postoje i druge odredbe koje se mogu iskoristiti za primenu komandne odgovornosti: saizvršilaštvo (član 22), podstrekavanje (član 23), pomaganje (član 24), i organizovanje zločinačkog udruženja (član 26).\nSudski precedent: Međunarodno sudsko veće Okružnog suda u Prištini na Kosovu primenilo je doktrinu komandne odgovornosti u predemetu protiv četvorice komandanata Oslobodilačke vojske Kosova (Lapska grupa). Sud je ustanovio i potvrdio primenjivost komandne odgovornosti na unutrašnji oružani sukob na Kosovu, pozivajući se na član 142 u vezi sa članom 30 KZJ i pravilo međunarodnog običajnog prava da se komandna odgovornost primenjuje i na međunarodne i na unutrašnje oružane sukobe. U presudi od 16. jula 2003. godine (Okružni sud u Prištini, C.Nr.425/2001), u delu “Komandna odgovornost u unutrašnjem oružanom sukobu i primenjivost međunarodnog običajnog prava na Kosovu” se navodi sledeće:\nU kontekstu ovog slučaja, komandna odgovornost u unutrašnjim oružanim sukobima:\n1) neće podrazumevati dodatno krivično delo, već će se isključivo odnositi na bolje shvatanje krivičnog dela ratnog zločina definisanog u članu 142, koji je u vezi sa članom 30 (komandna odgovornost kao krivično delo izvršeno nečinjenjem).\n2) komandna odgovornost bi se primenjivala i predstavljala princip međunarodnog krivičnog prava. Konkretno, komandna odgovornost se može primeniti kao običajno pravilo međunarodnog krivičnog prava i u unitrašnjim i u međunarodnim oružanim sukobima u skladu sa razvojem doktrine ljudskih prava...


Humanitarna akcija "Čepom do osmeha" u Negotinu 9. maja - Jutarnji GLASnik\nU sredu 9. maja, humanitarno udruženje „Čepom do osmeha“ će ispred zgrade opštine u Negotinu postaviti platno sa konturama budućeg mozaika, koji će biti izgrađen od plastičnih čepova.\nMozaik će biti građen od 9 do 19 sati, a poziv za učešće u akciji upućen je organizacijama, školama i pojedincima.\n„Motiv za izradu negotinskog mozaika je da pošaljemo poruku svim građanima da sakupljanjem čepova mogu da pomognu osobama sa invaliditetom i u isto vreme očiste prirodu i sačuvaju zdravu životnu okolinu.” – istakla je za Jutarnji GLASnik Vanja Đurđević, koordinator organizacije “Čepom do osmeha”, koja je prošle godine u Novom Sadu učestvovala u izradi najvećeg mozaika na svetu. U organizaciju ove akcije uključena je Kancelarija za mlade opštine Negotin.\nOrganizatori akcije „Čepom do osmeha“ pozivaju Negotince da im se 9. maja pridruže na centralnom gradskom trgu i podsećaju da su ovakvim i sličnim akcijama, mnoga deca sa hendikepom dobili odgovarajuću pomoć.\nTagged ČEPOM DO SOMEHA, negotin, VANJA ĐURIĆ


Održana 2. sednica Izvršnog odbora Fudbalskog saveza Beograda | Fudbalski savez Beograda\nU prostorjama FS Beograda održana je druga sednica Izvršnog odbora FSB. Na dnevnom redu našlo se deset tačaka, a centralna tema bila je usvajanje izveštaja komesara za takmičenje, suđenje i disciplinu o završetku prolećnog dela prvenstvene sezone 2018/2019 u ligama koje organizuje i vodi Fudbalski savez Beograda. Sednici su prisustvovali i komesari za takmičenje u seniorskim ligama FSB Velibor Novović (Srpska liga - grupa “Beograd”), Dušan Đukelić (Zonska liga Beograda), Željko Petković (Prva beogradska liga), Branislav Gašić (Međuopštinska liga i OL Barajevo), kao i Budimir Davidović koji je komesar za takmičenje u ligama mlađih kategorija FSB. Oni su članovima IO FSB, u kratkim crtama, obrazložili svoje izveštaje i uglavnom istakli odličnu saradnju kako sa svojim saradnicima za suđenje i disciplinu tako i sa stručnim službama i generalnim sekretarom FSB Miroslavom Stojanovićem. U izlaganjima komesara istaknuto je zadovoljstvo što se takimčenje u svim ligama završilo regularno i bez većih problema. Svi izveštaji komesara su jednoglasno usvojeni i time je praktično završena prvenstvena sezona 2018/2019 u Fudbalskom savezu Beograda.\nČlanovi Izvršnog odbora FSB su zatim usvojili i izveštaje o aktivnostima mlađih selekcija FS Beograda i to one koji se odnose na aktivnosti instruktora FSS za FS Beograda, kao i na učešća beogradskih mlađih selekcija na međunarodnim i domaćim takmičenjima i turnirima, tačnije memorijalima “Josip Katalinski - Škija”, “Pera Jocić” i “Miljan Miljanić”, odnosno na učešće selekcija FSB na ovogodišnjem “Trofeju Beograda”. Posle toga su usvojeni i izveštaji o aktivnostima ženskih mlađih selekcija FS Beograda.\nU nastavku zasedanja članovi IO FS Beograda su razmatrali i usvojili izveštaje sa održanih edukacija za trenerski “C” sertifikat i trenersku UEFA/FSS “B” diplomu, a onda je usvajanjem predloga sastava liga FS Beograda za takmičarsku sezonu 2019/2020 i predloga kalendara takmičenja za predstojeću takmičarsku sezonu 2019/2020 praktično počeo novi takmičarski ciklus u FS Beograda. Naravno, predloženi sastav liga i takmičarski kalendar biće potvrđeni na narednoj sednici Izvršnog odbora FSB koja će se održati u julu mesecu i biće uvertira za novu takmičarsku sezonu koja bi trebalo da započne za vikend 17. i 18. avgusta 2019. godine (FS Srbije treba da potvrdi taj termin za start srpskoligaškog nivoa).\nNa kraju sastanka doneto je još nekoliko odluka. U članstvo FS Beograda primljen je novi klub “Atakante 2008”, a kako se sledeće godine slavi sto godina postojanja Fudbalskog saveza Beograda članovi IO FS Beograda su na ovoj sednici doneli odluku da se odobri izrada monografije povodom tog značajnog jubileja čime je na neki način započeto obeležavanje veka postojanja saveza. Organizacija fudbalskih trenera FS Beograda će uoči nove sezone organizovati druženje sa trenerima klubova Zonske lige Beograda, a praćenje toka regularnosti na značajnim utakmicama u Srpskoj ligi - grupa “Beograd” i Zonskoj ligi Beograda ocenjeno je kao uspešno i pozitivno, pa je sigurno da će se taj trend nastaviti i ubuduće s čime se složio IO FSB. U odsustvu predsednika Ilije Petkovića sednicom je predsedavao potpredsednik FSB Željko Popović.


Srbija u Pokretu | Korumpirani lekari kažnjeni ispod minimuma\nKazne niže i od minimalnih – to su dobili lekari užičke Opšte bolnice koji su osuđeni za primanje mita. Proglašeni su krivim zbog toga što su upućivali pacijente da ortopedska pomagala kupuju od dve ortopedske kompanije, za šta su primali procenat zarade. Lekarske komore nisu reagovale, jer nisu čule za ovaj slučaj. Uprava bolnice je odbila da odgovori da li su osuđeni lekari zadržali svoja radna mesta, koja bi trebalo da su izgubili prema Zakonu o radu.\nDa su zakoni poštovani, lekari bi za primanja mita dobili najmanje dve godine zatvora, Komora bi im privremeno oduzela licencu, a po sili zakona bi im prestao radni odnos u bolnici.\nČetvoro lekara Opšte bolnice u Užicu, Divnu Trebinjac, Anu Brkić, Snežanu Pajević i Gorana Janjuševića, policija je uhapsila 6. februara 2012. i podnela krivične prijave protiv njih.\nPostojala je osnovana sumnja da su upućivali pacijente da ortopedska pomagala kupuju odOrtopedije Luks iz Kragujevca i Ortopedije MC iz Beograda, umesto da pacijenti sami odaberu prodavca i kvalitet opreme koju kupuju. Na osnovu ove saradnje sa kompanijama, lekari su dobijali procenat zarade u novcu.\nViši sud u Užicu je posle mesec i po dana doneo pravosnažnu presudu kojom se lekari proglašavaju krivim za „produženo“ krivično delo primanja mita, što znači da lekari nisu jednom prekršili zakon, već su više puta primili novac za svaki uput koji su izdali pacijentu, tokom dužeg perioda. Troje lekara je osuđeno na 7, a jedan na 6 meseci zatvora, što je ispod zakonskog minimuma, pošto Krivični zakonik za ovo krivično delo propisuje zatvorske kazne od 2 do 12 godina (član 367, stav 1).\nPresuda je donesena na osnovu Sporazuma o priznanju krivice, na osnovu kojeg se Više javno tužilaštvo vansudski dogovorilo sa okrivljenima.\nPo pravilniku koji uređuje postupak dobijanja ortopedskih pomagala, pacijent dobija obrazac za pomagalo od svog lekara i overava ga u lokalnoj filijali RFZO. Tamo lekarska komisija još jednom ocenjuje opravdanost prepisivanja pomagala tom pacijentu, pa se, ako se utvrdi da je neophodno, obrazac overava. Pacijent zatim bira pomagalo u prodavnicama koje imaju ugovor sa RFZO i „plaća“ overenim obrascem. Cenu pomagala prodavnici isplaćuje Republički fond za zdravstveno osiguranje.\nPrema pisanju Blica, osuđeni lekari su svojim pacijentima nalagali da sa overenim obrascem ponovo dođu na kontrolu, umesto da odmah odu u ortopedske prodavnice. Zatim su kontaktirali ortopedska preduzeća sa kojima su sarađivali i naručivali robu direktno od njih, za unapred dogovoreni procenat.\nViši sud Užice je odbio da nam dozvoli uvid u predmet, a potom i da pošalje presudu. Po obrazloženju sudije Verice Pantelić, zadužene za postupanje po Zakonu o pristupu informacijama od javnog značaja, a koja je vodila i ovaj slučaj i presudom potvrdila Sporazum o priznanju krivice: „Osuđena lica su se izjasnila sudu da nisu saglasna za dostavljanje tražene informacije podnosiocu zahteva“.\nNa Portalu sudova piše da je osuđena Ana Brkić stupila na izdržavanje kazne 25. septembra 2012. godine, dok o vremenu stupanja na izdržavanje kazne preostalo troje osuđenih lekara nema informacija . Detalje o tome da li su i kada osuđeni lekari izdržali kazne, kao i na koji način su ih izdržavali, pokušali smo da saznamo od Uprave za izvršenje krivičnih sankcija, ali smo odbijeni uz pozivanje na Zakon o zaštiti podataka o ličnosti i uz obrazloženje da ta lica nisu dala odobrenje da se njihovi podaci obrađuju.\nBez reakcije lekarskih komora\nSa druge strane, pokušali smo da otkrijemo kako je sama lekarska profesija reagovala na slučaj. Zakon o zdravstvenoj zaštiti (član 197) određuje da se zdravstvenom radniku privremeno oduzima licenca kada je, između ostalog, pravosnažnom presudom osuđen za krivično delo koje ga čini nedostojnim profesije. Isti stav stoji i u članu 15 Pravilnika Republike Srbije za izdavanje, obnavljanje i oduzimanje licence članovima komora zdravstvenih radnika.\nKontaktirali smo Regionalnu lekarsku komoru za centralnu i zapadnu Srbiju i predsednika Suda časti, Branka Jovanovića, čija nam je sekretarica tražila da pitanja pošaljemo poštom u zvaničnom dopisu. Sutradan smo obavešteni da je dopis, bez našeg znanja, poslat iz Kragujevca nazad za Beograd, direktorki Lekarske komore Srbije (LKS), Tatjani Radosavljević.\nU odgovoru koji nam je stigao, gospođa Radosavljević kaže da Lekarska komora nije bila obaveštena o ovom slučaju, te Sud časti nije vodio postupak protiv ovih lekara. Postupak nije pokrenut, jer:\n„Do danas niko od ovlašćenih predlagača (oštećeni ili članovi uže porodice oštećenog) nije ovaj postupak pokrenuo svojim pisanim predlogom“.\nNa pitanje da li je Komora bila u obavezi da pokrene postupak po službenoj dužnosti nismo dobili direktan odgovor, već je posredno odgovoreno da je predmet trebalo proslediti Etičkom odboru LKS kao ovlašćenom predlagaču, koji ga dalje prosleđuje Sudu časti. Iz odgovora nije jasno ko prosleđuje predmet Etičkom odboru.\nO hapšenju užičkih lekara su izveštavali dnevni mediji: RTS, B92, Večernje Novosti, Politika,Blic, Danas, Press, Dnevnik, Kurir, kao i razni internet portali.\nPrema Statutu LKS, postupak pred Sudom časti po službenoj dužnosti može da se pokrene i na predlog drugih organa Komore – Skupštine, Upravnog odbora, Nadzornog odbora i Predsednika – tako da niko od oštećenih nije morao da prijavljuje slučaj. Postupak pred Etičkim odborom može da se pokrene i po sopstvenoj inicijativi članova Odbora (član 91. Statuta LKS). Komora, takođe, može da traži dokumentaciju krivičnog suda za potrebe vođenja postupka, a iz Višeg suda Užice smo obavešteni da im ni Regionalna, ni Lekarska komora Srbije nisu tražile nikakvu dokumentaciju u vezi sa ovim predmetom.\nLekari i dalje rade?\nPrema Zakonu o radu (član 176), zaposlenom prestaje radni odnos ako je zbog izdržavanja zatvorske kazne odsutan sa rada duže od 6 meseci, nezavisno od njegove i volje poslodavca. Ipak, na sajtu Zdravstvenog centra Užice i dalje piše da su tri osuđene lekarke zaposlene na istom odeljenju bolnice, dok o četvrtom lekaru nema informacija. Iz užičke Opšte bolnice smo pokušali da potvrdimo nezvanične informacije da su osuđeni lekari zadržali svoja radna mesta i da i dalje rade sa pacijentima, ali niko od kontaktiranih odgovornih osoba iz uprave nije želeo da razgovara sa nama.\nBivši direktor bolnice, Boško Ristanović, je rekao da ne može da daje izjave takvog tipa bez odobrenja nove direktorke. Sadašnja direktorka, Jelena Raković Radivojević, je rekla da nije nadležna da daje te informacije, pošto nije bila direktorka u vreme kada su lekari uhapšeni, niti da daje odobrenje bivšem direktoru, i dalje lekaru te bolnice, da priča sa novinarima. Uputila nas je hijerarhijski naviše, na direktora Zdravstvenog centra Užice, Miloša Božovića, koji se nije javljao na telefon, dok je njegova pomoćnica za organizaciju, Gordana Lučić, otvoreno odbila da govori o tom slučaju, sa obrazloženjem da je slučaj sudski završen i da su mediji već pisali o tome.\nPošto nas je Republički fonda za zdravstveno osiguranje obavestio da ne poseduje podatke o isplaćivanju zarada pojedinačnim zdravstvenim radnicima, informacije o tome da li su osuđenim lekarima redovno isplaćivane zarade od trenutka kada su uhapšeni do danas tražili smo zahtevom za pristup informacijama od javnog značaja od Opšte bolnice u Užicu. Uz to, tražili smo i da nam zvanično dostave broj radnih dana koji je svaki od osuđenih lekara imao u istom periodu.\nOdgovor do danas nije stigao.\nDa ovaj slučaj nije usamljen, pokazuju i podaci nevladine organizacije Transparentnost Srbija. Početkom godine, predstavljeno je njihovo istraživanje „Pravosuđe u borbi protiv korupcije“koje pokazuje da je u 2010. i 2011. godini sektor zdravstva bio na trećem mestu prema broju krivičnih prijava za korupciju, posle sektora policije i javnih preduzeća. Podaci MUP-apokazuju da je od 2006. zaključno sa 2012. godinom podneto 439 krivičnih prijava protiv zdravstvenih radnika.\nMeđutim, istraživanje Transparentnosti govori da tužilaštva podižu optužnice tek na osnovu svake pete prijave za korupciju u svim sektorima, dok se skoro 80% prijava odbaci. Više od trećine donesenih prvostepenih presuda za ishod je imalo uslovnu kaznu, četvrtina presuda je završena zatvorskom kaznom, dok je svaki peti slučaj na sudu završen povoljno po optuženog – tužbeni zahtev se odbije, postupak bude obustavljen ili se donosi oslobađajuća presuda.\nNevena Cukućan je diplomirana novinarka-politikološkinja. Rođena i odrasla u Zrenjaninu. Voli da putuje, čita, filozofira i da provodi vreme u društvu veselih i otvorenih ljudi. Kosmopolita u duši i veoma radoznala. Niko je neće ubediti da od sveta ne možemo da napravimo bolje mesto za život. Trenutno okupirana nefunkcionalnim sistemom zdravstva u Srbiji.\nNađa Higl podržala kampanju Možeš!Od Studentske poliklinike do privatne prakse


Одржана 5. седница СО Богатић | Socijalistička partija Srbije\nDanas 30.11.2016.godine u Bogatiću, održana je 5. sednica Skupštine opštine Bogatić.\nMeđu značajnijim tačkama dnevnog reda odbornici Skupštine opštine Bogatić razmatrali su i usvojili Odluke o pokretanju postupka likvidacije JP Direkcije za građevinsko zemljište, puteve i izgradnju i prestanku rada, postojanja i brisanja Direkcije za poljoprivredu i selo, a na osnovu Zakona o izmenama i dopunama Zakona o budžetskom sistemu prema kome se javna preduzeća kao indirektni korisnici, ne mogu finansirati iz budžeta lokalne samouprave.\nNadležnosti i delatnosti koje su obavljale Direkcija za poljoprivredu i selo opštine Bogatić i Direkcija za građevinsko zemljište, puteve i izgradnju poverene su Opštinskoj upravi Bogatić i Javnom komunalnom preduzeću „Bogatić“\nDužnosti su razrešeni Matija Milovanović – direktor Direkcije za građevinsko zemljište, puteve i izgradnju opštine Bogatić i Dušan Tufegdžić – direktor Direkcije za poljoprivredu i selo, kao i članovi nadzornih odbora navedenih Direkcija.\nShodno pokretanju postupka likvidacije direkcija, usvojena je i Odluka o određivanju vršilaca komunalnih delatnosti i Odluka o Opštinskoj upravi.\nOstale tačke dnevnog reda odnosile su se na razrešenja i imenovanja članova školskih odbora osnovnih škola na području opštine Bogatić i Srednje mačvanske škole.


Češka automobilska industrija pod pritiskom zbog virusa korona - Auto Republika\nПочетна Vesti Češka automobilska industrija pod pritiskom zbog virusa korona\nPrve najave govore o tome da će broj proizvedenih automobila ove godine u Češkoj biti za oko 20% manji nego lane.\nČeška Asocijacija proizvođača automobila u saopštenju za javnost navodi da je pomenuti procenat očekivan ako stvari ostanu na sadašnjem nivou, odnosno ako na jesen opet ne bude zatvaranja granica i proglašavanja vanrednog stanja po Evropi.\nOvakav razvoj situacije sa koronom ugrožava češku automobilsku industriju, koja je lider u privredi te zemlje i ujedno najizvoženiji produkt iz centralnoevropske države. Prošle godine su Škoda Auto, TPCA i Hyundai grupa proizveli 1,46 miliona vozila u Češkoj, ove godine će brojka biti značajno manja.\nČelnici lokalne asocijacije upozoravaju da bi se dodatno pogoršavanje prodaje odrazilo i na broj zaposlenih u ovoj grani privrede i podsetili da u češkim fabrikama automobila radi oko 180.000 ljudi, a da je ukupan broj zaposlenih u tom sektoru, zajedno sa proizvođačima komponenti oko pola miliona.\nPredsednik Asocijacije proizvođača automobila, Bohdan Vojnar, kazao je da je do sada podeljeno svega nekoliko stotina otkaza, ali da će biti neophodno da država izađe sa merama podrške za ovu industriju.\n“U ovom trenutku kompanije se trude da zadrže što veći broj radnika na platnom spisku. Ali, situacija je sve komplikovanija i postaje teško predvideti šta će se dogoditi”, rekao je Vojnar. On je dodao i da je zatvaranje fabrika dovelo do obustavljanja proizvodnje, pa je tako u aprilu proizvodnja opala za 88,5%, a broj sklopljenih vozila bio je isti kao daleke 1994. godine.\nČeška automobilska industrija mnogo je zavisna od izvoza, pre svega na nemačko tržište, s obzirom na to da u tu zemlju odlazi najviše izveženih vozila, čak trećina! Inače, samo 16% proizvedenih vozila u Češkoj ostane u toj zemlji, dok ostatak ide u izvoz.\ntagovi: češka Češka automobilska industrija hyundai škoda TPCA\nprethodni Tesla ipak neće praviti baterije u Nemačkoj\nsledeći Renault Koleos napušta Veliku Britaniju


» „Da bi baština živela, ljudi je moraju osećati svojom“\nUčenici iz Novog Sada i Smederevske Palanke u beogradskim medijima\n„Da bi baština živela, ljudi je moraju osećati svojom“\nSrbija ima dobar Zakon o kulturnim dobrima koji je nasleđen iz doba Jugoslavije i koji veoma detaljno formuliše sve principe osim sankcija, zaključila je arhitekta-konzervator Aleksandra Mirić na događaju ,,Uz kafu o kulturnom nasleđu’’, održanom u EU info kutku u Nišu.\nNa primerima očuvanja kulturnog nasleđa u Francuskoj, Mirićeva je predstavila ideje kako spojiti staro i moderno i pri tom ne narušiti već dodatno promovisati osnovnu ideju. ,,U kulturi je bitno ostvariti demokratiju što znači da treba podjednako tretirati sve periode, narode, religije. Treba raditi i na demokratizaciji kulture što podrazumeva da vrhunska kultura mora da bude dostupna svima’’, napominje Mirićeva.\nGovoreći o savremenim načinima medijacije u kulturi poput pedagoških radionica, maketa, virtualne realnosti, ,,živih biblioteka’’ Mirićeva poručuje da je ,,nužan liberalniji odonos prema kulturi jer da bi baština živela, ljudi moraju da je osećaju kao svoju. Tako, primera, radi Francuzi dozvoljavaju moderne intervencije na starim zgradama’’.\nO savremenim načinima prezentacije kulturnih dobara govorio je i arheolog iz Slovačke Milan Hornak koji je predstavio projekat Conpra, podržan od strane Evropske unije kroz program Horizon 2020.\n,,U projekat su uključene dve firme – iz Češke i Slovačke kao i univerziteti iz Ljubljane i Beograda. Cilj je bio da akademski i komercijalni sektor zajednički osmisle i proizvedu kompjutersku aplikaciju za arheologiju’’, objašnjava Hornak koji je impresioniran kulturnim nasleđem u Srbiji. ,,Caričin grad mi je bio fascinanatan. Bilo bi dobro da postoji mogućnost da se virtualnim putem na licu mesta sazna kako je taj lokalitet nekada izgledao’’, sugeriše arheolog iz Slovačke.\n,,Kafa sa ukusom nasleđa’’ organizovana je u saradnji sa udruženjem Mladi ambasadori.\nInfo dan o preduzetništvu za studente Univerziteta EDUCONS\nKomesar Han uručio set akademskih izdanja o EU Pravnom fakultetu


Bosnia-Herzegovina - Mirko Šarović, Minister of Foreign Trade and Economic Relations of Bosnia and Herzegovina, Sarajevo, 20Nov2019\nPredsjedništvo Srpske demokratske stranke (SDS) pokrenut će mehanizme pred nadležnim institucijama, odnosno tužilaštvima u Republici Srpskoj i Bosni i Hercegovini, kako bi se provela istraga o navodima o prisluškivanju članova opozicionih stranaka, odlučeno je u četvrtak (21.maja) na sjednici Predsjedništva te stranke u Banjaluci.\nOvu informaciju saopštio je Mirko Šarović, predsjednik SDS-a na konferenciji za novinare u Banjaluci.\nKako je rekao Šarović, posebnu pažnju su posvetili jučerašnjem "priznanju Milorada Dodika, člana Predsjedništva BiH da je u proteklom periodu prisluškivao opozicione poslanike, SDS-a i PDP-a". On je naveo kako je "obaveza SDS-a da se kolektivnom krivičnom prijavom svih poslanika nađe prostora i mogućnosti da se ovoj vrsti bezakonja stane na put".\nDodik: Priče o prisluškivanju bile su performans\nMiladin Stanić, predsjednik Kluba SDS-a u Narodnoj skupštini Republike Srpske također se osvrnuo na izjavu Dodika o prisluškivanju.\n„Mi vjerujemo da je to istina. Tražit ćemo njegovu odgovornost i ostavku kod najviših sudskih istanci“, kazao je Stanić.\nOn dodaje da njegov demant koji je došao dan kasnije također puno govori o njemu samome.\n„Ako on ponovo sve demantuje što je rekao sinoć, onda je Dodik stvarno jedan veliki lažov. Više ne znam ko može vjerovati Dodiku“, naglasio je Stanić.\nMilorad Dodik je na posebnoj sjednici Narodne skupštine Republike Srpske u srijedu (20.maja) za govornicom izjavio da sluša telefonom predstavnike opozicije, te da svaka vlast sluša opoziciju. Izjavio je i da mu razgovore dostavlja ministar unutrašnjih poslova Republike Srpske Dragana Lukač.\nLukač je dan kasnije na na sjednici Narodne skupštine tog bosansko-hercegovačkog entiteta demantovao Dodikove navode o prisluškivanju opozicije.


Arsenal - Leicester: Analiza utakmice | Sportske Kladionice\nHome Sportsko klađenje Prognoze utakmica Arsenal – Leicester: Analiza utakmice\nArsenal – Leicester: Analiza utakmice\nJuče je naša analiza i naš tip, bila savršena pošto su ekipe Strommena i KFUM uradile posao za nekih 70 minuta i doneli nam lep profit. Danas ima dosta utkamica u ponudi te ćemo pokušati da nađemo bar dve koje mogu nositi naslov TIP DANA. Prva utakmica koja nam se sviđa je u okviru Premier Lige, gde na stadionu Emirates u Londonu igraju ekipe Arsenala i Leicester City. Imajući u vidu važnost ovog duela kao i formu ekipa trenutno smatramo da na jednom marketu postoji odličan value koji ćemo iskoristiti.\nDomaća ekipa nije dobro krenula ovaj šampionat, ali nakon promene trenera i dolaska legendarnog fudbalera Artete na kormilo kluba, Arsenal je krenuo ka vrhu tabele. Trenutno se nalaze na 7-oj poziciji, a nakon restarta šampionata imaju 3 pobede i 2 poraza. Na poslednje tri utakmice naređali su tri pobede, protiv Southamptona u gostima, kod kuće protiv Norwicha i opet na gostovanju protiv neugodne ekipe Wolverhamptona. Generalno, ove sezone na domaćem terenu imaju solidan skor od 8 pobeda, 5 nerešenih i samo 3 poraza, uz gol razliku od 30 postignutih i 20 primljenih pogodaka.\nGosti ekipa Leicester City se nalazi na visokoj 3-oj poziciji, ali u poslednjih nekoliko kola forma je u drastičnom padu. Da li je rezultat toga povećani broj zaraženih u njihovom gradu, ili nešto drugo, ali ekipa se ne može prepoznati, jer su u poslednja 4 kola odigrali dve nerešene, jednom izgubili i pobedili samo jednom. Danas takođe, trener ima određenih bitnih problema sa povredama, te se ovo može pokazati kao veliki problem za popularne Lisice.\nTrener Arsenala, Arteta ne može da računa na veznjaka Ozila, Martinellija, golmana Lena, Chambersa i Pabla Marija. Sa druge strane trener gostiju neće moći da računa na vrlo bitne igrače Ricarda Pereiru, Chilwella, Maddisona i Amarteya.\nOve dve ekipe su do sada igrale 103 puta i rezultati su apsolutno na srtani Arsenala, koji je pobedio na 50 susreta, 32 puta je bilo nerešeno a gosti su pobedili na 21 susretu. Što se golova tiče, bilo je šarenih rezultata, te nema nekog pravog trenda.\nZaista smo bili iznenađeni ponuđenom kvotom na pobedu Arsenala na ovom meču. Utakmica je izuzetno bitna za obe ekipe, ali gosti dolaze na ovaj megdan bez izuzetno bitnih igrača, te smatramo da su Tobdžije ovde u prednosti, te je naša preporuka odigrati na ovom meču Arsenal -0.25 AH (da Arsenal podebi i pokrije -0.25 liniju Azijskog hendikepa), koja igra se plaća za nas više nego solidnom 2.03 kvotom u kladionici 1XBet.


Raković: Joanikije može da popravi odnose DF-a i Krivokapića\nJun 03, 2021 14:45\nPovratak mitropolita Joanikija u Crnu Goru prilika je da se poprave odnosi Demokratskog fronta sa Zdravkom Krivokapićem, koji su eskalirali nakon njegovog gafa da ne potpiše Temeljni ugovor sa Srpskom pravoslavnom crkvom, kaže istoričar Aleksandar Raković.\nU izjavi za T a n j u g, Raković je ocenio da je lepo što je Krivokapić od Joanikija zatražio oprost za skandal koji je napravio u Beogradu i ponovo obećao da će potpisati Temeljni ugovor, u šta Raković kaže lično ne veruje.\nAli, smatra Raković, treba pratiti i nadalje njegove poteze i videti da li će, kako kaže, "ispružena ruka Demokratskog fronta ostati bez iskrenog Krivokapićevog odgovora".\n"To logično znači i da bi Krivokapić morao odustati od smene Vladimira Leposavića i usvajanja rezolucije kojom bi njegova vlast okrivila Srbe za 'genocid u Srebrenici'", ističe Raković, inače, dobar poznavalac prilika u Crnoj Gori.\nTreba, dodaje, imati poverenja da će vladika Joanikije sasvim iskreno raditi na tome da se koriguje "očit i potpuno neprihvatljiv antibeogradski sentiment u Krivokapićevom okruženju".\n"Nadam se da će u tome (Joanikije) imati uspeha", naveo je Raković.\nKada o Temeljnom ugovoru reč, Raković ističe da Srpska pravoslavna crkva neće sigurno izlaziti u susret predlozima da eparhije u Crnoj Gori budu izdvojeno telo u odnosu na ostatak Srpske pravoslavne crkve.\n"Stoga ne verujem da ce Krivokapić potpisati Temeljni ugovor jer bi u potpunosti pao koncept njegovih nalogodavaca koji su učestvovali u preotimanju izborne pobede srpskom narodu u Crnoj Gori. Krivokapić nema svoju volju", zaključio je Raković.\nMediji: Joanikije uspeo da okupi posvađane lidere\nIzabrani mitropolit crnogorsko primorski Joanikije svečano je dočekan juče u Podgorici u Hramu Hristovog Vaskrsenja, gde su bili najviši zvaničnici crnogorske države, dok su mediji objavili seriju fotografija i video zapisa sa tog događaja.\nPodgorička Pobjeda piše da je mitropolit Joanikije uspeo da na večeri, nakon crkvenog skupa, okupi "prethodnih dana i meseci posvađane lidere vladajuće koalicije..."\nVečeri su prisustvovali premijer Crne Gore Zdravko Krivokapić, predsednik Skupštine Aleksa Bečić - ali, dodaj Pobjeda, i lideri Demokratskog fronta Milan Knežević i Andrija Mandić.\nOpisujući atmosferu, list piše da su pevane srpske pesme, odnosno da je atmosfera bila "začinjena i uz veselje srpskog roda i istoimenu pesmu..."\n"Ko se bije taj se voli - DF - Bečić - Krivokapić. Ali ne na štetu državnih interesa Crne Gore. Krivokapić i Bečić da objasne šta su radili na skupu pod zastavama tuđe države i na večeri na kojoj se klicalo tuđoj državi", napisala je Vuksanović Stanović na svom tviter nalogu.\nCrna GoraJoanikijeZdravko KrivokapićSPCTemeljni ugovor


Regionalna liga se nastavlja uz povećane mere bezbednosti - Sportske.net\nRegionalna liga se nastavlja uz povećane mere bezbednosti\nPredsednik Vaterpolo saveza Srbije Viktor Jelenić potpisao je dopis sa posebnim uputstvima koja se imaju primenjivati u nastavku Regionalne lige.\nSrpski klubovi, sudije i delegati dobili su u sredu dopis iz Vaterpolo saveza Srbije koji je potpisao predsednik te organizacije Viktor Jelenić.\nU dopisu koji je dostavljen klubovima i pojedincima koji učestvuju u Regionalnoj vaterpolo ligi, a nakon nemilog događaja u Splitu, predsednik je izdao uputstva koja se moraju poštovati u nastavku takmičenja.\n"Želimo da podsetimo sve klubove, prilikom odigravanja međunarodnih utakmica u našoj zemlji i gostovanja stranih klubova, da su dužni da prijave događaj Ministarstvu unutrašnjih poslova i angažuju licenciranu agenciju za obezbeđenje u skladu sa zakonom, sa povećanim merama bezbednosti", navodi se u dopisu.\nSlične mere biće sprovođene i u situacijama kada srpski klubovi odlaze na gostovanja van granica naše zemlje.\n"Na povećane mere bezbednosti se mora obratiti pažnja i prilikom odlaska naših klubova u inostranstvo, te se događaj mora prijaviti Ministarstvu inostranih poslova i Ministarstvu omladine i sporta, u vidu popunjavanja Obrasca prijave međunarodnog sportskog događaja", dodaje se u dopisu.\nPredsednik Vaterpolo saveza Srbije skrenuo je pažnju srpskim klubovima da vode računa o ponašanju svojih igrača, te da se spreče bilo kakve provokacije koje bi mogle da dovedu do novih incidenata.\n"Ono što želimo da istaknemo i da skrenemo pažnju svim klubovima i njihovim stručnim štabovima, posebno trenerima, da prilikom gostovanja u inostranstvu, pre svega Republici Hrvatskoj, obrate pažnju na ponašanje svih svojih članova delegacije, a naročito pri putovanju mlađih kategorija i da ne dopuste da se dogode bilo kakve provokacije sa naše strane koje bi mogle da prouzrokuju negativne posledice", rečeno je u dopisu.\nVaterpolo savez Srbije zatražio je od svih klubova, sudija i delegata da se potrude da se događaji poput onog u Splitu više nikada ne ponove.\nPodsećamo da su nakon napada na vaterpoliste Crvene zvezde na splitskoj Rivi do daljnjeg odloženi mečevi crveno-belih sa splitskim klubovima, ali je na sednici Upravnog odbora Regionalne vaterpolo lige donet zaključak da je u interesu svih klubova da se takmičenje nastavi.


EXPRES VESTI - "Obama ozbiljno shvatio Erdoganove pretnje"\n"Obama ozbiljno shvatio Erdoganove pretnje"\nVašington -- Tokom telefonskog razgovora s turskim predsednikom, koji je izjavio da namerava da uvede vojsku u Siriju, Barak Obama je pokušavao da ga ubedi da bude suzdržan.\nAmerički predsednik Barak Obama ozbiljno je shvatio pretnje turskog predsednika Redžepa Tajipa Erdogana o invaziji na Siriju posle bombaških napada sirijskih Kurda, piše „Independent“.\nPrema rečima autora teksta, dopisnika s Bliskog istoka Patrika Kokberna, američki predsednik ima jak osećaj da pokušavaju da ga uvuku u lokalne sukobe i rasprave.\nSirijski sukob dostigao je vrhunac, navodi Kokbern. Oružane snage Sirije uz podršku ruskih bombardera uspešno nastupaju u provinciji Alep, napredujući ka severu prema granici s Turskom.\nIstovremeno se na ovoj teritoriji bore sirijski Kurdi, koji uz podršku SAD prekidaju važne izvore snabdevanja kako teroristima ID, tako i drugim organizacijama koje učestvuju u sukobu.\nTurska pritom već nekoliko dana gađa položaje sirijskih Kurda. Ankara ih optužuje za nedavni teroristički napad i preti da će se osvetiti vojnom intervencijom u Siriji.\nDonedavno je politika Turske, kao i Saudijske Arabije, prema Siriji uglavnom bila zasnovana na pustim pretnjama i preuveličavanju, ali je taj pristup pun opasnih posledica, piše Kokbern.\nPostoji realna opasnost od toga da se ove zemlje odluče na vojnu operaciju u Siriji bez obzira na to što se SAD i Rusija tome protive.\nU petak su Barak Obama i Redžep Tajip Erdogan 80 minuta razgovarali telefonom. Kokbern smatra da je američki predsednik tokom razgovora pokušavao da ubedi Erdogana da bude suzdržan.\n„Turci i Saudijci sve vreme pokušavaju da podstaknu SAD na kopnenu operaciju u Siriji, ali sami ne nameravaju da je izvode“, rekao je za „Independent“ neimenovani bivši visoki diplomata na Bliskom istoku.\nList navodi da je Obama tokom razgovora s Erdoganom rekao da sirijski Kurdi ne treba da koriste pobede sirijske armije na severu zemlje da bi ostvarili svoje ciljeve i osvojili što više teritorije.\nVašington ne želi da se okreće od Kurda u Siriji zbog Ankare, navodi Kokbern.\n„Pre više od godinu dana Amerikanci su shvatili da Turci ne nameravaju da zatvore svoju granicu sa Sirijom za teroriste ID i druge džihadiste. Zbog toga su Amerikanci odlučili da je zatvore sa druge strane, uz pomoć sirijskih Kurda“, objašnjava diplomata, sagovornik „Independenta“.\nKokbern navodi da Obama, bez obzira na Erdoganov pritisak, ne želi da uvlači SAD u direktan sukob.\nViše iz kategorije: « Najmanje 119 žrtava u više bombaških napada u Siriji\tSAD i Rusija objavile dogovor o Siriji - prekid borbi u subotu »


Na hiljade pčela strada, a mogle bi lako da budu spasene - 05.05.2020, Sputnik Srbija\nNa hiljade pčela strada, a mogle bi lako da budu spasene\nPoznato je da je Toplički okrug jedan od najvoćarskijih krajeva u Srbiji i gotovo po pravilu, u ovom periodu godine, kada voće cveta i istovremeno se... 05.05.2020, Sputnik Srbija\n08:47 05.05.2020 (Osveženo: 03:08 26.08.2021)\nCC0 / pixabay / Pčelar\nPoznato je da je Toplički okrug jedan od najvoćarskijih krajeva u Srbiji i gotovo po pravilu, u ovom periodu godine, kada voće cveta i istovremeno se intenzivno prska hemijskim preparatima, radi zaštite od biljnih bolesti i štetočina, strada i veliki broj pčela, koje su tada i najprisutnije u voćnjacima.\nViše puta u poslednjih mesec dana, Radovan Cvetković iz kuršumlijskog sela Tmave, u svom malom pčelinjaku pronalazi veliki broj uginulih pčela. Kaže da se ovakva situcija ponavlja godinama i uz brojne druge faktore, trovanje pčela presudno utiče na njihovu brojnost, prenosi RTS\n"Ja ne mogu da zapostavim moj kupinjak, malinjak, višnje, da propada, ja moram da prskam. Ali nije teško pozvati telefonom da se dogovorimo", kaže Cvetković.\nStroža zakonska regulativa u ovoj oblasti, od pre nekoliko godina, za sada se uglavnom ne primenjuje u praksi i gotove sve incidentne situacije uglavnom prolaze bez pronalaženja i kažnjavanja krivaca, slažu se pčelari.\n"On te obavesti da će sutradan da prska, a trebalo bi da prska uveče. Kad prskaš uveče ili ujutru rano, nije strašno, ali u podne kada prskaš, ne možeš pčelu da zatvoriš ceo dan", objašnjava Tomica Cvetković pčelar iz Tmave.\nSavetodavci poljoprivredne stručne službe u Prokuplju ističu da su tokom celog zimskog perioda, u međusobnoj komunikaciji sa voćarima i pčelarima isticali potrebu uspostavljanja njihove čvršće saradnje i upotrebu samo preporučenih preparata za zaštitu, ali da očigledno te preporuke nisu stigle do svih onih, kojima su bile namenjene.\n"Mi znamo da su pčele oprašivači gotovo preko 80 odsto biljaka i da su pčele zaista dragocene i jedan od najznačajnijih faktora rodnosti naših voćnjaka i u tom smislu bi voćari trebalo da povedu računa", uakzuje Snežana Jović, savetodavac u PSS u Prokuplju.\nSa završetkom sezone cvetanja gajenih biljaka, smanjuje se i opasnost za stradanje pčela, ali je prema rečima stručnjaka, ova tema, zbog njenog značaja kako za pčelare, tako i za voćare, i te kako važna tokom cele godine.\nStršljeni ubice novi problem u vreme pandemije virusa korona\nSputnjik istražuje: Kako će Srbija pomoći seljacima koji trpe veliku štetu zbog vanrednog stanja


Damjanović: Nova metoda liječenja kancera će povećati procenat preživljavanja na 90 odsto | Aktuelno\nNaslovna CRNA GORA Damjanović: Nova metoda liječenja kancera će povećati procenat preživljavanja na 90 odsto\nDamjanović: Nova metoda liječenja kancera će povećati procenat preživljavanja na 90 odsto\nDamjanović je rekla da je SEEIIST projekat jedan od najvećih razvojnih projekata u regionu i da ima misiju da poveže naučnike sa biznis sektorom, industrijom i da razvije najsavremenije tehnologije kako bi se zadržali mladi ljudi\nLiječenje kancera hadronskom terapijom povećava procenat preživljavanja pet godina nakon terapije na 90 odsto, u odnosu na konvencionalnu metodu raditerapije, gdje je taj procenat imeđu deset i 20 odsto, ukazala je ministarka nauke Sanja Damjanović.\nMinistarka nauke Sanja Damjanović\nOna je na predavanju „Moderne kancer terapije kao podsticaj razvoja nauke i tehnologije“, koje je organizovao Rotary klub Podgorica, prezentovala ideju otvaranja Međunarodnog Instituta za održive tehnologije (SEEIIST) u okviru kojeg će se obavljati liječenje hadronskom terapijom.\nDamjanović je rekla da je SEEIIST projekat jedan od najvećih razvojnih projekata u regionu i da ima misiju da poveže naučnike sa biznis sektorom, industrijom i da razvije najsavremenije tehnologije kako bi se zadržali mladi ljudi.\n„Ovaj projekat ima i dodatnu misiju, a to je da se postigne kolaboracija zemalja regiona, jer je jedna od ključnih misija nauka za mir. Znamo da je naš region u prošlosti imao izuzetan period tehnološkog razvoja, ali su zbog istorijskih okolnosti sve naučno ekonomske aktivnosti znatno usporene i od tada do danas naš region ima veliki problem odliva talenata. Svake godine gubimo najbolje mlade. Tako da je najznačajnija misija projekta da se uspori odliv talenata i da povratimo ljude koji su napustili region“, istakla je Damjanović.\nMetoda liječenja hadronskom terapijom je, kako je rekla, nova i prva takva mašina je realizovana u Evropi 2009. godine.\n„Takvih projekata u Evropi ima samo četiri, a 12 je u svijetu. Ova metoda je najmoćnija zbog toga što se doza fokusirano deponuje samo na kancerogene ćelije i ne oštećuje se zdravo tkivo. Ovo je jedina metoda kojom mogu da se tretiraju i trudnice“, kazala je Damjanović.\nSa konvencionalnom metodom zračenja, kako je pojasnila, za veliki broj vrsta kancera vjerovatnoća da pacijent preživi poslije pet godina je deset ili 20 osto.\n„Pomoću ove vrste zračenja je čak 90 odsto“, rekla je Damjanović.\nOna je istakla da je u našem regionu smrtnost od kancera dva i više puta veća u odnosu na ostatak Evrope.\nDamjanović je kazala da bi projekat imao veliki uticaj i na industriju, jer je za njegovu realizaciju potrebno 200 do 300 kompanija.\n„Nama bi zaista bio cilj da veliki broj naših malih kompanija učestvuje u izgradnji ovakvog Instituta. Dodatni benefit jeste digitalizacija, jer su medicinski, onkološki podaci veliki podaci i potrebno ih je sačuvati. Imamo još jedan aspekat, a to je korištenje zelene infrastrukture. Cilj je da podstaknemo korištenje obnovljivih izbora energije, solarne energije“, navela je Damjanović.\nOna je objasnila da je potrebno najmanje deset godina da se projekat realizuje.\n„2028. godine bi prvi pacijent u našem regionu mogao da bude tretiran ovom metodom. Imamo jasno definisane faze. Mi smo završili prvu fazu, a to je koncep Instituta, a sada ulazimo u drugu fazu, dizajna koju smo ozvaničili u Budvi 18. sepetembra“, navela je Damjanović.\nČlan Rotari kluba Podgorica, docent doktor Nebojša Kavarić, kazao je da Rotary zajednica u Crnoj Gori snažno podržava projekat i da će uložiti intelektualne, logističke i profesionalne uticaje da pomogne Ministarstvu nauke i Vladi da projekat uspije i zaživi u Crnoj Gori.\n“Naša misija će biti da neumorno, svakodnevno, na svakoj lokaciji, u svakom vremenu i poziciji lobiramo za projekte ovog tipa. Na našu veliku radost, aktivnosti i kontakte sa Ministarstvom nauke, Ministarstvom zdravlja i Vladom, po ovom pitanju, ćemo intenzivirati i nadamo se uspjehu“, rekao je Kavarić.\nOn je objasnio da svi veliki, globalni projekti dugo traju, da treba strpljenje kako bi za desetak godina došli do toga da buduće generacije u Crnoj Gori imaju zdraviju i sigurniju budućnost.\n“Prije svega mislim na djecu pacijente, koji se sve češće razboljevaju od karcinoma, a i na odrasle pacijente u Crnoj Gori, kojih nije mali broj. Borimo se danas za njihovu budućnost“, poručio je Kavarić.\nPredsjednica Rotari kluba Popdgorica, Silvana Đurašević, pojasnila je da je Rotary International na globalnom nivou partner Svjetske zdravstvene organizacije i da kao član te velike porodice Rotary klub Podgorica snažno podržava projekat stavljanja nauke u službu zdravlja.\n“U daljem razvoju projekta smo spremni da učestvujemo kako u edukaciji, tako i u promociji ideja. Posebno što se ovdje radi o stavljanju nauke u funkciju zdravlja, što smatramo da je veoma značajno“, rekla je Đurašević.\nDamjanović: Želimo da IT sektor postane jaka privredna grana, izvozno orijentisana\nDamjanović: Vlada će kreirati IT akademiju\nDamjanović predstavila olakšice za inovativne djelatnosti\nDamjanović: Energija, poljoprivreda i zdravstveni turizam prioritetne oblasti Crne Gore\nDržava konstantno poboljšava uslove za studente i visokokvalifikovane mlade


Srpskoj privredi potrebno više zajmova na lizing | Kamatica\nPočetna > vest > Srpskoj privredi potrebno više zajmova na lizing\nSrpskoj privredi potrebno više zajmova na lizing\nTekst objavljen: 02.10.2015 14:28\nUčešće lizinga u finansiranju privrede i fizičkih lica u Srbiji iznosi svega 2,2 odsto i potrebno je izmeniti Zakon o lizingu kako bi se omogućilo da jedna kompanija može da se bavi i finansijskim i operativnom lizingom, rečeno je danas na konferenciji "Lizing kao podrška privrednom rastu Srbije".\nPredsednik Izvršnog odbora lizing kompanije Socgelize Boris Stević rekao je na skupu u Privrednoj komori Srbije (PKS) da se u Srbiji godišnje zaključe lizing ugovori u vrednosti od 280 miliona evra, uključujući operativni i finansijski lizing.\nStević je naveo da su u Srbiji kamate na lizing zduživanja trenutno niže nego na bankarske kredite.\nPotpredsednik PKS Slobodan Samadžić rekao je da su privredi potrebna finansijska sredstva, a finansijski lizing je u Srbiji nedovoljno prepoznat kao izvor finansiranja realnog sektora i njegovo učešće je u toj oblasti zanemarljivo.\nSamardžić je najavio da od 1. januara 2016. godine na snagu trebalo bi da stupi novi zakon o komorama, u cilju poboljšanja poslovnog okruženja.\nPredstavnik Asocijacija lizing kompnija Srbije Emilijano Steinfl je ocenio da su lizing finansiranja jedan od izvora sredstava za srpsku privredu, što pokazuje podatak da su u protekloj deceniji lizing kompanije finansirale srpsku privredu sa oko 4,5 milijardi evra.\nPredstavnica kompanije Lizeurope Jurgita Bucite rekla je da ta kompanija učestvuje sa 91 odsto na tržištu Evrope, a prema istraživanju iz 2014. na tržištu EU stopa uspeha kod dobijanja lizinga za mala i srednja preduzeća bila je 79 odsto, a kod kredita 66 odsto.\nBucite je navela da su se mala i srednja preduzeća u EU u 2014. ukupno zadužila za oko 74 milijarde evra.\nPrema istom istraživanju, u 2014. godini na tržištu EU kamate na lizing su bile stabilnije od kamata na bankarske kredite, a u 2013. se desio veliki rast lizing zajmova u odnosu na bankarske iz 2010. godine.\nzajmovi poljoprivreda lizing srpska privreda


Glumci Deset u pola na premijeri u Beogradu – Krstarica\nGlumci Deset u pola na premijeri u Beogradu\nTanjug 25. novembra 2021. 10:34\nBEOGRAD – Glumačka ekipa „Deset u pola“ reditelja Danisa Tanovića, predvođena Brankom Đurićem i Izudinom Bajrovićem, pokloniće se publici 28. novembra u Kombank dvorani u Beogradu, na premijeri filma u okviru Festivala autorskog filma, najavili su danas organizatori.\n„Publika može očekivati dobru komediju i zabavan film. Nije to samo film o ćevapima – to je film o ljubavi, prijateljstvu, o takmičarskom duhu jednog grada, o Sarajevu. Ćevapi su samo povod da se priča ispriča“, rekao je Đurić pred beogradsku premijeru.\nĐurić i Bajrović igraju vlasnike dve ćevabdžinice na Baščaršiji u Sarajevu, koji su ujedno i prijatelji i konkurenti, a osim poslovnih povezuje ih ljubav njihove dece, koju igraju Helena Vuković i Kerim Čutuna.\n„Ovo je film za sve generacije, koji je osveženje i za nas glumce i za publiku koja će sigurno uživati u jednoj maloj, bajkovitoj komediji, u priči o nama, o ljudima koji su prirodno, bez namere, duhoviti. Ovo je naša, sarajevska priča, ispričana iz našeg duha, ali univerzalna i siguran sam da će je publika prepoznati bez obzira gde bila, u kojem delu sveta“, istakao je Bajrović.\nKako je najavljeno, nakon premijere “Deset u pola” na Festivalu autorskog filma u Beogradu, slede specijalne projekcije s filmskom ekipom u Novom Sadu, Zagrebu, Kranju, Banja Luci i Sarajevu, a Tanovićeva komedija od 2. decembra ulazi u bioskope u Srbiji, regionu i većim evropskim gradovima.\n“Deset u pola” premijerno je prikazan nedavno na Sarajevo film festivalu, a nastao je u produkciji Obala Art Centra i Turske radio-televizije, i uz podršku BH Telecoma i Visit Sarajevo.


Ideja o ujedinjenoj Evropi neizostavno donosi i novine na planu jezičke politike. Jedinstveno tržište EU, politička kooperativnost i nove strategije razvoja na globalnom nivou, dovele su do potrebe uklanjanja jezičkih barijera među Evropljanima. Opredeljenje je da se podjednake šanse daju svim jezicima, među kojima nema podele na velike i male. Cilj rada je da predstavimo rezultate jezičkih politika u praksi tokom prve decenije XXI veka, kako zemalja članica EU, tako i Republike Srbije. Premda naša zemlja nije jedna od članica, analiza dostupnih podataka pokazala je da je politika višejezičnosti naše države u skladu sa evropskim putem plurilinvizma i interkulturalnosti.\nPERIODIKA Srpska politička misao 2/2018 УДК 81'27(4-672EU)(497.11) 99-113


Muzika i pesma u službi humanosti\nMuzika i pesma u službi humanosti\nCentar za međunarodnu javnu politiku treću godinu zaredom pokreće humanitarnu kampanju za pomoć najugroženijim mališanima sa Kosova i Metohije i organizuje još jedan humanitarni koncert koji će biti održan u utorak 12. novembra u amfiteatru Fakulteta političkih nauka u Beogradu, od 19 časova. Na koncertu će nastupiti Danica Krstić, etno pevačica i Etno grupa Amanet, kao i gosti iznenađenja.\nUz simboličnu cenu ulaznice od 100 dinara, posetioci i ljubitelji muzike će moći da doniraju i više. Sva prikupljena sredstva ići će pravo u ruke mališanima koji žive u teškim uslovima na KiM. Prethodna dva puta pomoć je stigla do dece iz Vidanja, Orahovca i Velike Hoče, a i ovaj put će pomoć stići do dečaka i devojčica iz enklava na KiM.


'Propast plana - državni interes'\nIzvor: B92, 28.Mar.2007, 12:00\nBeograd, Priština -- Premijer Srbije ponavlja da je "prvi državni i nacionalni interes Srbije propast plana Ahtisarija za rasparčavanje" Srbije.\n"Primili smo k znanju da su SAD, Evropska unija i NATO podržali Ahtisarijev predlog da se Srbiji otme 15 odsto teritorije. Za sada ćemo se uzdržati da komentarišemo njihovo obrazloženje da se teritorija otima zbog prijateljstva prema Srbiji", kaže on. Njegov savetnik Vladeta Janković objašnjava >> Pročitaj celu vest na sajtu B92 << da "premijer, odnosno Srbija" pokazuje da je ogorčena zbog ponašanja nekih međunarodnih činilaca.\nJanković: Opravdana gorčina\nSavetnik premijera Srbije Vladeta Janković za B92 kaže da je cilj da plan Martija Ahtisarija ne bude prihvaćen. Janković objašnjava da je to u interesu Srbije i da je to smisao diplomatskih napora Beograda.\n"Što se tiče saopštenja, ono je izdato sa izvesnom gorčinom i ja mislim potpuno opravdanom i razumljivom upravo zbog toga što međunarodni činioci koji se zalažu za prihvatanje Ahtisarijevog plana, takvog kakav je, znači za nezavisnost Kosova, to pokušavaju da predstave kao gest prijateljstva prema Srbiji, što je u najmanju ruku cinično", kaže Janković.\nNa pitanje koliko Srbija može da radi na interesu propadanja Ahtisarjevog plana ako nisu formirane Vlada i Skupština, Janković odgovara da nema nikakvog razloga da diplomatski napori Srbije na bilo koji način trpe zbog toga što je Vlada u procesu formiranja.\n"Bitno je da postoji jedinstvo u stavu, kao što postoji, i to je apsolutno jedinstvo u stavu svih ključnih državnih institucija, a to su predsednik, Vlada, Skupština, koja se o tome više puta izjašnjavala", kaže on.\n"One su jedinstvene u stavu da je Ahtisarijev plan takav kakav je neprihvatljiv i otuda diplomatija može slobodno da radi svoj posao i da se bori za to da Ahtisarijev plan ne bude prihvaćen", kaže on.\nO stavovima međunarodnih subjekata u rešavanju kosovskog problema, kao i o stavovima domaćih analitičara o pozicijama Moskve, Vašingtona i Brisela, možete pročitati u posebnoj vesti.\nOčekivanje obraćanja Beograda\nPredstavnica Srpske liste za Kosovo i Metohiju Vesna Jovanović izjavila je danas da kosovski Srbi očekuju da im se obrati zvanični Begorad i objasni šta dalje ako predlog Ahtisarija ne bude promenjen.\nPrema njenim rečima, većina Srba iz Kosovskog Pomoravlja se još nada da će Ahtisarijev predlog biti promenjen. "U neverici smo zbog Ahtisarijevog predloga, ali među Srbima još nema panike, niti nekih drastičnih reakcija, ali se plašim da je to samo zatišje pred buru", kaže ona.\n"Rešenje Kosova najveći izazov"\nRešavanje pitanja statusa Kosova je najveći izazov s kojim se Srbija sreće, rekao je danas ministar odbrane Zoran Stanković i dodao da se tom problemu "mora prići razumno i racionalno".\n"Na političkom planu, Ministarstvo odbrane apsolutno podržava sve napore koje čini državno rukovodstvo jer je jedino prihvatljivo i dugoročno održivo ono rešenje do kog će se doći kompromisom", rekao je Stanković na svečanosti formiranja II brigade Kopnene vojske.\nOn je rekao da ministarstvo na čijem je čelu odbacuje plan Martija Ahtisarija jer on podrazumeva otimanje 15 odsto teritorije Srbije i dodao da ne prihvata nezavisnost Kosova, promenu granica i nepoštovanje Povelje UN.\nStanković je rekao da je zaštita srpskog stanovništva na Kosovu i Metohiji prioritet sa bezbednosnog aspekta i dodao da je dosadašnja saradnja s Kforom bila dobra.\n"Kosovo je za Rusiju suviše mali ulog"\nBoško Jakšić, komentator lista "Politika", kaže da ne vidi šta novo može doneti najavljena diplomatska ofanziva Srbije.\n"Ne samo što je zakasnila, već pre svega zato što u stavu Beograda nema nikakve bitne promene. Možda će se ta 'ofanziva' svesti na pokušaj premijera Koštunice da obaveže Moskvu na ono što je juče on nazvao 'istorijskim vetom', iako je šef ruske diplomatije govorio da je u ovom momentu prerano govoriti o ruskom vetu", kaže Jakšić za B92.\nJakšić kaže da geopolitika nije naklonjena Srbiji. "Sa jedne strane su ambicije Beograda za evroatlantskim integracijama, sa druge je 'novopronađeni' kosovski saveznik Rusija - od koje se očekuje da preventivno odloži, a potom anesteziološki ublaži Ahtisarijev dokument".\n"Ali, u tom izboru, lako može da se desi da 'ostanemo na sprudu'", kaže on.\nOn smatra da treba očekivati da će Rusija insistirati da konačna odluka bude odložena do jeseni, za period posle samita G8.\n"Ostanak kosovskog problema u igri će omogućiti Moskvi da sa jačim adutima istupi oko tema koje su joj nesumnjivo važnije, poput kontroverznog pitanja 'strateške bezbednosti' oko kojeg se sukobljava sa Amerikancima", kaže on.\n"I zato mislim da će Rusija zatezati do kraja, podižući ulog, ali je Kosovo suviše mali 'čip globalnog pokera' da bi Rusija rizikovala ozbiljnu konfrontaciju sa SAD ili najjačim ekonomskim partnerom, Evropskom unijom", kaže Jakšić.\n"Manevar da Rusija ne uloži veto"\nIstoričar Čedomir Antić, gostujući u emisiji Poligraf, rekao je da Rusija neće staviti veto pred SB, jer - kako je ocenio - kosovski problem nije prioritetan međunarodni problem.\nAntić kaže da veto - čak i da se uloži - samo odlaže raspravu i pokreće nove pregovore, što je i cilj kosovske politike Srbije.\n"Dolazak u situaciju da Rusija upotrebi veto bio bi znak velike greške diplomatije SAD i EU. Da je to neki problem prvog reda u svetu, onda bi bilo jasno zašto Rusija ulaže veto i zašto ide u otvoren sukob sa SAD", kaže on.\n"Pošto nije problem prvog reda, sasvim je logično da manevrisanje Ahtisarija vode tome da Rusiji daju izlaz da ne upotrebi veto", navodi Antić.\nDan pre: 27.Mar.2007\nDan posle: 29.Mar.2007


Prodaja rezervnih delova za kombajne i traktore Srbija\nProdaja rezervnih delova za kombajne i traktore Srbija Beograd\nCvijićeva 13a, 11080 BEOGRAD, ZEMUN\nProdaja rezervnih delova za kombajne i traktore Srbija Beograd |\nKondor I doo radi kvalitetno od osnivanja, a nalazimo se na adresi Cvijićeva 13a.\nBavimo se prodajom rezervnih delova za kombajne i traktore u Srbiji. Ističemo se dobrom radnom etikom, korektni smo i uvek poštujemo sve dogovore i vremenske rokove.\nKondor I je specijalizovana fabrika za proizvodnju rezervnih delova namenjenih za ugradnju u:\npoljoprivrednu mehanizaciju, mašine kao i\nDve decenije poslovanja i iskustva DOO Kondor, predstavljaju solidnu osnovu i garanciju kvaliteta u proizvodnji i plasmanu rezervnih delova za poljoprivrednu mehanizaciju. Postojeći prostorni kapaciteti, hala i prateći objekti bili su preduslov za preuzimanje mašina, prateće opreme, alata, original tehničko tehnološka dokumentacija i prenos prava proizvodnje uz ovlašćenje korišćenja brenda “KRON”.\nPreuzimanjem proverenih kadrova sa velikim radnim iskustvom iz AD KRON, sigurni smo da će preduzeće nastaviti tridesetogodišnju tradiciju dobrog kvaliteta, i plasmana proizvoda, prve ugradnje (IMT,IMR) i veliki asortiman original rezervnih delova za domaće i strano tržište.\nPomenuti prostor, kadrovi i prateća oprema preuzeta od AD KRON,preduzeću KONDOR I, omogućavaju rad na usmeravanju postojećih rešenja i osvajanju novih proizvoda.\nDOO KONDOR I je smešten u industrijskoj zoni Beograd na desnoj strani autoputa Beograd –Zagreb (Novi Sad) i udaljen je 2 km od studentskog grada, a 6 km od međunarodnog civilnog aerodroma u Surčinu.


Zakazana prva sjednica novog saziva crnogorskog parlamenta Predstavnici crnogorskih političkih stranaka koje su na parlamentarnim izborima krajem kolovoza osigurale parlamentarni status, dogovorili su u srijedu da se konstitutivna sjednica novog saziva crnogorskog parlamenta održi 23. septembra.\n"Izbori Crne Gore su pokazali da građani vjeruju institucijama", rekao je Brajović, istaknuvši da je insistirao da se na istoj sjednici izabere novi predsjednik parlamenta, prenosi Hina.\n"Imamo već prijedlog tko bi bio predsjednik Skupštine. Što se tiče vlade, trebat će više vremena da se ona konstituira ima više obaveza. To se neće odmah dogoditi. Trebat će nam određeni broj dana", rekao je Abazović.\nIstodobno je njegov budući partner u vlasti Milutin Đukanović, iz prosrpskog Demokratskog fronta, kazao kako smatra da bi čelnik njihove koalicije "Za budućnost Crne Gore", Zdravko Krivokapić, trebao biti mandatar nove vlade.\n"Priznali smo rezultate, bit ćemo na sjednici, stvorit ćemo kvorum, davat ćemo doprinos demokratskoj atmosferi. DPS ima veću odgovornost jer je državotvorna stranka", rekao je Gvodzenović.\nPrema službenim rezultatima parlamentarnih izbora u Crnoj Gori, koji su održani 30. kolovoza, koalicija "Odlučno za Crnu Goru! DPS - Milo Đukanović" osvojila je 30 mandata, koalicija "Za budućnost Crne Gore" 27, koalicija "Mir je naša nacija" deset, a platforma "Crno na bijelo" četiri mandata.\nSocijaldemokrati i Bošnjačka stranka imat će po tri zastupnika, a SDP Ranka Krovokapića - dva.


Crna Gora je dostigla nacionalni cilj od 33 odsto udela zelene energije, pa će Vlada Crne Gore uskoro ukinuti Uredbu o podsticajnim cijenama za električnu energiju.\nMinistar kapitalnih investicija Mladen Bojanić rekao je da je Vlada Crne Gore usvojila izveštaj koji potvrđuje da je udeo proizvodnje obnovljivih izvora energije u ukupnoj finalnoj potrošnji u Crnoj Gori u 2018. godini iznosio 39,75 odsto, a u 2019. godini 38,69 odsto, čime je nacionalni cilj ispunjen.\n„Ministarstvo će Vladi predložiti da u najskorijem roku stavi van snage Uredbu o podsticajnim cijenama za električnu energiju. Na ovaj način ćemo zaustaviti dodjelu novih rješenja, kojim se ostvaruje povlašćeni status“, napisao je Bojanić na svom profilu na društvenim mrežama.\nInače, država je odobravala fid-in tarife kao podsticaje za gradnju elektrana na obnovljive izvore energije.\nU saopštenju Vlade navodi se da je usvojena Informacija o stepenu realizacije Nacionalnog akcionog plana korišćenja energije iz obnovljivih izvora do 2020. godine za period 2018-2019. godina sa Izvještajem o realizaciji Nacionalnog akcionog plana korišćenja energije iz obnovljivih izvora do 2020. godine za period 2018-2019. godina.\nUkidanje podsticaja je predviđeno Zakonom o energetici\nNa osnovu Izveštaja Vlada je utvrdila da je nacionalni cilj od 33 odsto udela energije iz obnovljivih izvora u ukupnoj finalnoj potrošnji energije u Crnoj Gori, ispunjen (u 2018. iznosio je 39,75 odsto, a u 2019. 38,69 odsto) i da u skladu sa Zakonom o energetici Vlada prestaje da podstiče izgradnju novih objekata za proizvodnju energije iz obnovljivih izvora, navodi se u saopštenju.\nČlanom 98 stav 3 Zakona o energetici, kako se navodi, propisano je da Vlada prestane da podstiče izgradnju novih objekata za proizvodnju energije iz obnovljivih izvora, a Regulatorna agencija za energetiku da obustavi dodeljivanje statusa povlašćenog proizvođača, u slučaju dostizanja nacionalnog cilja, ako bi se izgradnjom tih objekata ostvario udeo energije iz obnovljivih izvora u ukupnoj finalnoj potrošnji energije viši od obaveznog.\nTagovi: fid-in tarife, podsticaji\nPočetna » Vesti » OIE » Crna Gora ukida podsticaje za gradnju elektrana na obnovljive izvore energije


Nexsas Okasto viljuškasti ključ NCS8mm cena, cene Srbija, prodaja Beograd Novi Sad Niš\nNexsas Okasto viljuškasti ključ NCS8mm cene\nEPonuda nije internet prodavnica već Vam omogućava da brzo i lako nađete Nexsas Okasto viljuškasti ključ NCS8mm po najjeftinijoj ceni. Naš cilj je da kupci budu što bolje informisani o ponudi Nexsas Okasto viljuškasti ključ NCS8mm na tržištu Srbije. Vrlo lako nalazite željeni proizvod za kategoriju Okasti ključevi cene, ne morate da lutate od sajta do sajta za Nexsas Okasti ključevi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas Okasto viljuškasti ključ NCS8mm sa PRODAVCEM. EPonuda ne može da garantuje potpunu tačnost specifikacije i slika za Nexsas Okasto viljuškasti ključ NCS8mm. Pre kupovine, podatke za Nexsas Okasto viljuškasti ključ NCS8mm proverite na sajtu PROIZVOĐAČA.


Gradski zavod za javno zdravlje - Beograd - Vreme je za vakcinaciju protiv gripa!\nVreme je za vakcinaciju protiv gripa!\nVakcinu protiv sezonskog gripa obavezno treba da prime hronični bolesnici, osobe starije od 65 godina, trudnice i zdravstveni radnici. Po epidemiološkim indikacijama vakcina se sprovodi kod lica smeštenih i zaposlenih u gerontološkim centrima i socijalno - zdravstvenim ustanovama.\nNajbolje je vakcinisati se protiv gripa oko mesec dana pre nego što se uobičajeno pojavljuje virus gripa u cirkulaciji. U Beogradu se virus najčešće otkriva u decembru ili januaru, a svoju maksimalnu aktivnost ispoljava u februaru ili martu. Najoptimalniji period kada treba da se vakcinišemo je oktobar, novembar i prva polovina decembra.\nNažalost vakcina je najmanje efikasna kod onih kojima je najvažnija (oko 30% kod starijih i hroničnih bolesnika), ali je dovoljno efikasna da štiti život. Jednostavnije rečeno, mnogi vakcinisani hronični bolesnici i stariji od 65 godina ipak obole, ali imaju blažu kliničku sliku. Vakcina najbolje štiti zdrave odrasle osobe (oko 70-90%), a čak 60% odraslih štiti ne samo od pojave bolesti već sprečava dalje prenošenje virusa. Vrlo je logično i posebno je za preporuku da se sve zdrave osobe koje ili po prirodi posla ili u svom domaćinstvu imaju kontakt sa osobom sa hroničnom bolešću ili starijom od 65 godina vakcinišu protiv gripa i tako smanje rizik od obolevanja osobe sa kojom žive ili je neguju.\nU domovima zdravlja Beograda vakcinacija protiv gripa se sprovodi od početka oktobra.


Beta\t 17. jula 2016. 11:45\nAuto moto savez Srbije (AMSS) je jutros preneo podatke granične policije o povećanom saobraćaju na graničnim prelazima – na Batrovcima graničnom prelazu sa Hrvatskom, i Horgošu graničnom prelazu sa Madjarskom, čeka se oko sat na ulazu u našu zemlju, a na graničnom prelazu Gostun ka Crnoj Gori oko 40 minuta.\nSaobraćaj na putevima u Srbiji umerenog je intenziteta, a zbog kiše koja je tokom noći padala i još pada u pojedinim delovima zemlje, kolovozi su mokri i neophodna je dodatna opreznost za vlanom, saopštio je AMSS.\nTokom dana biće pojačan intenzitet saobraćaja na autoputevima koji iz pravca Madjarske i Hrvatske vode ka Makedoniji i Bugarskoj, kao i na državnim putevima koji vode ka Crnoj Gori, navodi se u saopštenju.\nDo 30. jula izvodiće se radovi na kolovoznoj konstrukciji i sistemu za odvodnjavanje, na deonici Zoroljin-Kosmaj (Sopot).\nOd 18. do 22. jula, na državnom putu I B reda broj 26, Beograd-Obrenovac, deonica Umka-Duboko, izvodiće se radovi na sanaciji oštećenog kolovoznog zastora.\nDanas bi trebalo da budu završeni radovi na čišćenju i ispiranju kišne kanalizacije u zaustavnoj traci na delu državnog puta I A reda broj 1 (auto-put E-75), od Konjarnika do mosta “Gazela”, smer Niš-Beograd i Beograd-Niš.\nOd 18. jula, od 8.00, do 20. jula u 8.00, na delu državnog puta I A reda broj 1 (autoput E-75), ulazak u Novi Sad, smer Sirig-Novi Sad, izvodiće se radovi na asfaltiranju u voznoj saobraćajnoj traci.\nOd 19. jula zbog obezbedjenja radova na izgradnji auto-puta E-80, doći će do izmene režima saobraćaja na državnom putu I A reda broj 4, deonica Prosek-Bancarevo, na delu obilaznice oko Niša ka Pirotu, u zoni Malčanske petlje, u smeru Niš-Pirot. Za vreme izvodjenja radova, saobraćaj iz desne kolovozne trake, smera Niš-Pirot će biti preusmeren u preticajnu saobraćajnu traku smera Pirot-Niš.\nPrema podacima Uprave saobraćajne policije, prethodnog dana u Srbiji dogodilo se 77 saobraćajnih nezgoda, u kojima je povredjeno 40 osoba, a u Beogradu je zabeleženo 35 saobraćajnih nezgoda, u kojima je povredjeno 17 osoba.


ODRŽAN KVIZ „ŠTA ZNAŠ O CRVENOM KRSTU I DAVALAŠTVU KRVI“ - Gradska opština Vračar\nPočetna » Vesti » ODRŽAN KVIZ „ŠTA ZNAŠ O CRVENOM KRSTU I DAVALAŠTVU KRVI“\nU okviru obeležavanja nedelje Crvenog krsta u svečanoj sali Gradske opštine Vračar održan je kviz „Šta znaš o Crvenom krstu i davalaštvu krvi“, dok je povodom obeležavanja Nacionalnog dana dobrovoljnih davalaca krvi u galeriji organizovana akcija dobrovoljnog davanja krvi.\nNa opštinskom takmičenju kviza učestvovale su ekipe sastavljene od četiri člana učenika četvrtog razreda osnovnih škola sa Vračara, a prisutne su pred početak takmičenja pozdravili član Veća zadužen za obrazovanje Gradske opštine Vračar i predsednik „Crvenog krsta Vračar“ Dragi Lukić i sekretar „Crvenog krsta Vračar“ Nikola Prica.\nDragi Lukić je u obraćanju posebno pohvalio timove koji predstavljaju svoje škole, kao i njihove nastavnike koji su sastavili timove najboljih đaka. „Danas ste ovde prvi među jednakima, nijanse će odlučivati o pobedniku koji će predstavljati opštinu Vračar na gradskom takmičenju, pa zatim i na republičkom. Već ste u uzratu kada znate šta je dobro, posedujete vrline odraslih ljudi. Vi ste još uvek mali da biste bili dobrovoljni davaoci krvi, ali pričate starijima o toj akciji i tako promovišete dobrovoljno davanje i pomažete „Crvenom krstu“ u skupljanju jedinica krvi koje život znače“, istakao je član Veća. Dragi Lukić je podsetio da je „Crveni krst“ velika, međunarodna organizacija i da moramo jedne druge pomagati i negovati humanost. „Aktivisti ‘Crvenog krsta’ pomažu u celom svetu. Očekujem da se čim malo porastete aktivirate u ovoj organizaciji kao volonteri. Krv život znači i Gradska opština Vračar uvek promoviše akcije dobrovoljnog davanja krvi“, zaključio je Lukić.\nOpštinsko takmičenje kviza “Šta znaš o Crvenom krstu i davalaštvu krvi“ zamišljeno je kao zabavna manifestacija u kojoj takmičari pokazuju znanje kroz različite testove i igre poput sastavljanja slagalica. Na takmičenju je učestvovalo šest ekipa, a pobednička ekipa Osnovne škole „Kralj Petar II Karađorđević“ predstavljaće opštinu Vračar na gradskom finalu kviza, koje organizuje „Crveni krst Beograda“. Svim školama uručene su zahvalnice, dok su tri prvoplasirane ekipe nagrađene i medaljama.


"Možda Bugarska dopušta da joj drugi biraju prijatelje i neprijatelje, mi ne" - B92.net\nMinistar odbrane Aleksandar Vulin izjavio je da Bugarska ume da dopusti da joj drugi biraju prijatelje i neprijatelje, a Srbija to ne dopušta.\nIzvor: Tanjug petak, 22.11.2019. | 16:21\n"Bugarska ume da dopusti da joj drugi biraju prijatelje i neprijatelje. Srbija to ne dopušta i kao samostalna zemlja sama odluèuje o sebi i sama bira svoje prijatelje. Ima Bugarska svojih problema i neka brine o njima", izjavio je Vulin komentarišuæi izjavu šefice bugarske diplomatije koja je reagovala na izjavu Milovana Drecuna da je u Srbiji aktivna mreža bugarskih obaveštajaca.\nMinistarka spoljnih poslova Bugarske Ekatarina Zaharijeva i ministar odbrane Krašimir Karakahanov odbacili su ranije danas tvrdnje Drecuna da je Bugarska umešana u aktuelnu obaveštajnu aferu u Srbiji, prenosi bugarska agencija BTA.\nZaharijeva je u intervjuu za TV Novu opisala to kao "poslednji u nizu besmislenih i lažnih optužbi parlamentarca protiv Bugarske".\n"Ono što ja vidim na tom video-snimku je obaeštajac i to ne iz Bugarske, veæ iz jedne druge zemlje, kako vrbuje visokorangiranog pripadnika vojske Srbije. Mi smo veoma zbunjeni tim optužbama i kategorièki ih negiramo", rekla je Zaharijeva.\nOna je dodala da se nada da je to njegovo lièno mišljenje, a ne i stav srpskog državnog vrha i predsednika Srbije Aleksandra Vuèiæa.\n"Nadam se da to nije zvanièni stav Srbije", rekla je ona.\nBTA navodi da je Zaharijeva razgovarala s bugarskim ambasadorom u Beogradu i da æe srpski ambasador u Sofiji najverovatnije biti pozvan u Ministarstvo i da æe mu tom prilikom biti preneto da Srbija treba da se uzdrži od takvih izjava.\nBugarska ministarka je, kako navodi agencija, savetovala Srbiji da se usredsredi na svoje unutrašnje probleme umesto što "pokušava da naðe opravdanje meðu susedima".\nOna je podsetila da je Bugarska uvek podržavala evropske integracije Srbije, ali da ovakve izjave ne doprinose dobrim bilateralnim odnosima i nisu u duhu dobre volje koja postoj izmeðu dve države.\nMinistar odbrane je rekao da Drecunove optužbe ne odgovaraju istini.\n"Èinjenica da Srbija ima problem ne znaèi da Bugarska treba da bude žrtveno jagnje i da služi za odraæanje pažnje sa unutrašnjih problema Srbije", rekao je on.\nPredsednik skupštinskog odbora za Kosovo i Metohiju Milovan Drecun kazao je ranije za RTS povodom obaveštajne afere da se protiv Srbije veæ dugo vodi niz hibridnih operacija, kao i da ambijent u kojem je snimak objavljen ukazuje da bugarski istraživacki novinar izgleda stoji iza tog objavljivanja.\nDrecun je naveo i da je Bugarska nedavno burno reagovala na prisustvo sistema S-400 na zajednickim vežbama Srbije i Rusije, a ukazao je i na reakciju Atlantskog saveta u Bugarskoj.\nRanije je, kako podseæa, izneo podatak u javnosti da je u Skoplju formiran jedan maskirani obaveštajni centar, gde se nalaze i pripadnici službi susednih zemalja kao što su Severna Makedonija, Hrvatska, Bugarska.


Capriccio: šišanje makazama ženskih čuperaka\nFirma Capriccio je frizerski salon za žene u Milano-u, Italija, firmi je bilo potrebno reklamiranje usluge šišanja ženskoj populaciji.\nU ovom reklamiranju firme Capriccio na slici se vidi na prvi pogled bujna kosa i dva prsta na njoj i to kažiprst i srednji prst kao i čuperak kose na mestu gde se oni spajaju.\nFirma Capriccio se veoma maštovito reklamirala, kada se malkice pažljivije pogleda usled optičke iluzije vidi se nešto čudno, prsti izgledaju kao noge a onda čuperak više nije čuperak nego izgleda kao kosmati deo koji prekriva ženske intimne organe.\nKako reklamirati uslugu šišanja firme Capriccio možemo videti u primeru frizerskog salona, kada pročitamo pri dnu slike posao kojim se firma bavi - ženski frizer i tek tada na treći pogled sa uključivanjem malih sivih ćelija u pogon usled optičke varke shvatamo da noge nisu noge nego makaze a da ženske stidne dlačice su u stvari čuperak kose na glavi koji makaze upravo treba da secnu, i tako se firma Capriccio precizno i ciljano obratila ženskoj populaciji u ovom reklamiranju svoje firme.\nFirma Capriccio je smislila kreativan način kako reklamirati svoj posao frizerskog salona prikazujući delove ženskog tela: šubaru i noge i to na neobičan način gde se pretapaju optički efekti koji golicaju misli na razmišljanje i upravo takva vrsta reklamiranja ostaje duboko urezana u mali mozak što je i bila namera firme Capriccio ženskog frizerskog salona.\nOvaj šubarasti način kako reklamirati firmu kao i uslugu šišanja u frizerskom salonu je veoma isplativ, jer postavljanje slike na društvene mreže je potpuno besplatno a efekat reklamiranja na internetu se povećava šerovanjem.\nBroj pregleda stranice: 2404 puta\nPreparati za potenciju net - Beograd 9 minutes ago\nKamagra Gel - Novi Sad 17 minutes ago\nponedeljak, 18 februar 2019 21:28


Problemi za Crveni krst u Siriji\nCrveni krst nastavlja sa pokušajima da iz Homsa, koji je već četvrtu nedelju pod opsadom sirijskih vladinih snaga evakuiše sve one kojima je pomoć neophodna.\nPortparol Međunarodnog komiteta crvenog krsta rekao je da su pregovori sa sirijskim vlastima i opozicijom nastavljeni kako bi se omogućile evakuacije. Crveni krst je juče saopštio da je u saradnji sa sirijskim arapskim Crvenim polumesecom uspešno evakuisano sedam ranjenika i 20-oro žena i dece iz četvrti Baba Amr.\nDo sada, ove dve organizacije nisu uspele da dopru do dvoje ranjenih stranih novinara i druga dva reportera koji su stradali tokom granatiranja Homsa.\nPortparolka Crvenog krsta rekla je za Glas Amerike da njena organizacija pokušava da nagovori sirijske vlasti da prihvate dvosatni prekid borbi svakog dana, kako bi humanitarni radnici mogli da pruže pomoć žrtvama.\nU međuvremenu, vlasti nastavljaju da bombarduju Homs, dok su na hiljade ljudi zarobljene u sred ratne zone. Grupe aktivista tvrde da je samo danas najmanje devet ljudi ubijeno u Homsu, a bar 28 ukupno širom zemlje, iako je nemoguće dobiti potvrdu tih brojki iz nezavisnih izvora.\nIstražitelji Ujedinjenih nacija procenjuju da je dosadašnji smrtonosni bilans pobune u Siriji oko 6.400 civila i 1.680 vojnih dezertera.


Ona je svojim vozilom „fijat punto“ sletela s puta u ataru ovog sela i ostala zarobljena u autu u kome je provela skoro 24 sata, jer joj se ispraznio mobilni telefon i nije mogla da pozove pomoć. Spasena je zahvaljujući prolaznici koja je alarmirala hitne službe, pa je žena izvučena iz auta i medicinski zbrinuta.\n- Jedna meštanka je prvi put primetila automobil pokraj puta u subotu oko 14.30 sati, kao i ženu na mestu vozača, ali joj u tom trenutku ništa nije bilo sumnjivo. Međutim, kada je u nedelju oko podneva ugledala automobil na istom mestu, pozvala je policiju a alarmirana je i Hitna pomoć. Žena je, nakon pružene medicinske pomoći, u dobrom opštem stanju odvezena kući u Niš – navode naši izvori upoznati sa ovim slučajem.\nNiš saobraćajna nezgoda Nišlijka žena zarobljena u kolima


Predsednik Aleksinca otvorio skup „Norveška za vas” -\nPredsednik Aleksinca otvorio skup „Norveška za vas”\n07.02.2019. Jelena Radovanović Ekonomija Ostavi komentar\nU Aleksincu je danas održan skup koji je posvećen saradnji Kraljevine Norveške sa Srbijom odnosno nerazvijenim područjima naše zemlje, i projektima koji su realizovani uz pomoć donacija ove skandinavske zemlje. Pored predsednika Aleksandra Vučića koji je nakon zvaničnog obraćanja napustio Aleksinac, današnjem sastanku prisustvovao je i ambasador Norveške Anre Sans Bjornstad, ministri u Vladi Republike Srbije i predstavnici 91 lokalne samouprave koje su obuhvaćene projektom „Norveška za vas”.\nDanašnji skup u Aleksincu otvorio je predsednik opštine Aleksinac Nenad Stanković, koji je ovom prilikom izrazio zadovoljstvo što je, kako je rekao, Aleksincu ukazana velika čast organizovanjem skupa na tako visokom nivou.\nPredsednik opštine domaćina istakao je i da je Aleksandar Vučić posećivao Aleksinac više nego svi predsednici naše države, kako god se ona zvala, u poslednjih sto godina.\n‒ Ta činjenica sama po sebi govori dovoljno, a ja bih izneo još jedan podatak malo poznat mnogima, naš predsednik Aleksandar Vučić odlično poznaje i seosko područje na teritoriji opštine Aleksinac – dodao je Stanković.\nStanković se ovom prilikom zahvalio i ambasadi Kraljevine Norveške i njegovoj ekselenciji na projektima koji su uz pomoć ambasade i UNOPS-a realizovani poslednjih godina i dodao da je aleksinačka lokalna samouprava zainteresovana da podiže nivo saradnje na tom području.\nO projektima koje je aleksinačko Društvo za razvoj kreativnosti sprovelo uz finansijsku pomoć Kraljevine Norveške govorila je stručni saradnik u ovom udruženju Snežana Živadinović. Takođe, mimo zvaničnog rasporeda na skupu su govorili i gradonačelnik Kraljeva Predrag Terzić, predsednik opštine Bela Palanka Goran Miljković i predsednik opštine Bosilegrad Vlada Zaharijev.\nSastanak „Norveška za vas” završen je do 14 sati, a na kraju su se obratili i ministri, Zoran Đorđević, ministar za rad, zapošljavanje, boračka i socijalna pitanja i Branko Ružić, ministar državne uprave i lokalne samouprave.\nPrevious Post:Kolja večeras u Domu kulture\nNext Post:Vučić poručio predsednicima opština: Ne stidite se da tražite


Delegacija Odbora za rodnu ravnopravnost u studijskoj posjeti Evropskom parlamentu\nWednesday, 21 February 2018 14:24\nDelegacija Odbora za rodnu ravnopravnost, na čelu sa predsjednicom Nadom Drobnjak i članicama Brankom Tanasijević, Sanjom Pavićević i Majom Bakrač, boravila je u Briselu 20. i 21. februara, na poziv Evropskog parlamenta, u okviru studijske posjete i programa podrške parlamentima zemalja proširenja, posebno Zapadnog Balkana.\nTokom dvodnevne posjete, članice delegacije su imale priliku da razgovaraju sa brojnim predstavnicima institucija Evropske unije, među kojima i sa izvjestiocem Evropskog parlamenta za Crnu Goru Čarlsom Tanokom, vodećim članom Aktivnosti za podršku demokratiji za Zapadni Balkan i Tursku Eduardom Kukanom, predsjedavajućim Odbora za stabilizaciju i pridruživanje EU i CG Davidom Martinom i potpredsjednicom Evropskog parlamenta zaduženom za Zapadni Balkan Liviom Jarokom. Takođe, delegacija je prisustvovala i sjednici Odbora za prava žena i rodnu ravnopravnost Evropskog parlamenta, na kojoj je predsjednica Odbora za rodnu ravnopravnost Nada Drobnjak govorila o pitanjima rodne ravnopravnosti u Crnoj Gori.\nČlanice crnogorske delegacije su razgovarale sa svojim kolegama iz Evropskog parlamenta o brojnim temama koje se tiču pitanja rodne ravnopravnosti, kao što su političko i ekonomsko osnaživanje žena, borba protiv nasilja nad ženama i porodičnog nasilja, učešće žena u politici i na tržištu rada, rodna ravnopravnost u medijima i digitalnom dobu, rodno budžetiranje, kao i napredak Crne Gore u postupku proširenja u pogledu pregovaračkog procesa.\nOpšti utisak je da poslanici Evropskog parlamenta snažno podržavaju proces evropskih integracija Crne Gore, kao i napredak Crne Gore u pregovorima o pristupanju.\nSa delegacijom Odbora u studijskoj posjeti Evropskom parlamentu, bila je i delegacija Ženske političke mreže, koju su sačinjavale Snežana Jonica, Valentina Tadić, Anka Vukićević i Hatidža Đoni. Zvaničnici Evropskog parlamenta su pozdravili uspostavljanje Ženske političke mreže, koju čine žene iz 14 političkih partija u Crnoj Gori, a čija je uloga da se unaprijedi legislativa u oblasti rodne ravnopravnosti.